
Dr. Priestley József, az unitárius hit bajnoka, 
a modern kémia afyja. 


(Születése 200 éves évfordulójára). 


Az unitárizmus angliai hajtásának gyökerei, miként az erdé- 

i, a reformáció korának talajából sarjadtak, habár csaknem két 
század kellett, mig végre határozott formát öltött. Európa sok 

szágának szabadelvű vallásos gondolkozója előtt, különösen a 

tolikus részről megnyilvánult üldözések folytán, igéretföldje volt 

protestánssá lett Anglia. Ennek tulajdonítható, hogy olaszokból, 

anyolokból, hollandusokból, franciákból stb. Londonban már 

50-ben a helybeli pűspök felügyelete alatt egy ilyen liberális 

fogásu ,idegenek egyháza" alakult, amelynek mintegy 5000 
gja volt, Maga Socinus Laelius is megfordult e gyülekezetben. 

z angolok között is számosan voltak, akik antitrinitárius tanokat 

allottak s ezért szigoru büntetéssel lakoltak., Az anglikán s az 
depedens egyházakban egyaránt akadtak ilyen hitfelfogásuak, 

zonban a 16. és 17. században Anglia területén sehol sem sike- 
ült maradandó nyomot hagyni maguk után. Végre a 18. század 
ásodik felében Angliában is nyilt kifejezésre talál az unitárius 

ondolkodás, sőt a szerencsés véletlen ugy hozta magával, hogy 
z egymással éles ellentétben levő anglikán és independens egy- 
ázak szabadelvű gondolkodói, habár egyelőre csak szellemileg is, 
e egy táborban egyesülhettek az unitárius hit és név lobogója 
latt. Ez egyesülést, egymásra találást két korszakot alkotó név 
elzi az angol unitárius egyház történetében. Egyik az anglikán 
apból unítárius prédikátorrá lett Lindsey Theophilus, a másik 
ó barátja, hű munkatársa a presbiteriánus egyházból szár- 
mazó, nagy tudós, Priestley József. Az ő halálig tartó hű ba- 
rátságuk mintegy szimbolikus kifejezője volt annak, hogy úgy az 
államegyház, mint a dissenter egyházak szabadabb gondolkozóinak 
egy közös, magasabb cél felé kell haladniok; az ők vallási, szel- 

lemi s hítbeni jövendőjük egységes megalapozása felé. Ők ketten . 


nevezték először azt a szabadelvű irányt, — amelynek utját ari- 
ánus s szociniánus névvel jelölték előttük Angliában, — unitárius- 


nak. Ők indították meg határozott irányban azt a folyamatot, 
amely anglikán, presbiteriánus, baptista egyházközségekben uni- 
tárius gyülekezeteket hozott létre, mig végre 1825-ben az an$ol. 
unítárius egyház szervezetének a kialakulásához vezetett. Ennek 
a nagy átalakulásnak szellemi vezére, küzdő harcosa, teológusa, 
hítvallója és — kis híján vértanuja volt Priestley József. . 
Priestley a Yorkshire- megyei Birstal Fieldhead nevü községben 
született 1733-ban, tehát 200 évvel ezelőtt. Apja szabó, szülei mind- 
ketten szigoru kálvinisták (presbiterianus). Anyját 6 éves korában 
elveszítve, nagynénje házában nőtt fel. Nevelőanyja, mint mélye 
vallásos lélek, környezetében is azt a szellemet tartotta ébren. 
Gyermekek és cselédek egyaránt szorgalmas templomlátogatók 
voltak s az ott hallottakat otthon is megbeszélés tárgyává tették, 
Nagynénjének az volt a kívánsága, hogy az ifjuból pap legyen s 
ezért a helység lelkészétől már korán szorgalmasan tanulta a 
latin, görög s héber nyelvet. A környékbeli papok gyakran tar- 
tottak összejöveteleket házuknál s igy a gyermeknek korán alkalma 
nyilt többféle hitfelfogással ismerkedni meg. Ő ösztönszerűen is a. 
szabadabb, liberálisabb felfogásuak mellé szegődött olyannyira, 
hogy amikor a teológiai tanulmányok megkezdésére Londonba egy 
olyan intézetbe akarták küldeni, ahol minden 6 hónapban egy 10 
tételből álló kálvinista hitvallást kellett volna aláírnia, ő az aján- 
latot visszautasította, Szerencsére barátai, papja, tanítója egy 
szabadabb szellemű intézettel léptek összeköttetésbe Daventryben. 
"s idekerült az ifju. Amint később maga is feljegyzi, ennek az 
intézetnek nagyon sokat köszönhet. A tanulóknak szabadságukban 
állott kérdéseket tenni fel s véleményt nyilvánitani az előadások- 
kal kapcsolatban. Priestley ezen megbeszélések alkalmával mindig . 
. a legszabadelvübb szellemet képviselte, t 
Tanulmányai végeztével presbiteriánus pap lett egy kicsinyő 
falusi gyülekezetben, Suffolkban. Kilátásai nem voltak valami. 
fényesek, fizetése évi 30 font volt, amiből 20-at kosztjáért fizetett. i 
Az egyházközség segélyt kapott a presbiteriánus központtól, ő 
azonban, hogy függetlenítse magát, erről is lemondott. Nehézsé- 
feihez járult az is, hogy bizonyos mértékben dadogott, ami sokat 

rontott előadása hatásából. Mindazonáltal nem csügged. Prédikál, 
gyermekeket tanit, előadássorozatot tart a természetes és kijelen- 
tett vallásról, Áriánus hitfelfogása miatt azonban rendre elhide- 
gültek tőle gyülekezete tagjai s igy örömmel fogadja 3 évi 
szolgálat után a ceshirebeli nantwichi gyülekezet meghívását 
1758-ban. Itt ís rendes iskolát nyit s tanít a hét 6 napján csak- 
nem egész nap. Könyveket szerez be s egyelőre inkább a tanitás 


szemléltetésére egy kis légszivattyut s egy kis elektromos gépet 
vásárol, 


Innen hivják meg a warringtoni akadémiára (a későbbi oxfordi 
Manchester College) tanárnak, ahol egy év mulva, 1761-ben meg- 
nősül. Nagy lelkesedéssel és szorgalommal tanit. Szónoklattani, 
! bibliakritikai, nyelvészeti s történelmi előadásait nagy gonddal 
irja meg s több közülök nyomtatásban ís napvilágot lát. Különö- 
sen történelmi előadásai voltak kiválóak és eredetiek. A vakációk 
alkalmával gyakran fordul meg Londonban. Itt találkozik s ismer- 
.kedik meg Franklin Benjaminnal, ki azelőtt pár évvel végezte 
kísérleteit az első villámhárítóval s aki az amerikai gyarmatok 
szabadsága ügyében járt Londonban. Az ő biztatására kezd 
Priestley bővebben foglalkozni az elektromosággal s nemsokára 
könyve jelenik meg az , Elektromosság története" cimen. 

Hat évig tanitott a warringtoni akadémián. Ezalatt az idő 
alatt doktorátust nyert az edinburgi egyetemen s a királyi tudo- 
mányos akadémia tagjává választják. Sok gyakorlattal, hangos 
olvasással dadogásából is sokat javult s előadása símábbá vált. 
Tudása s munkássága mindinkább elismerést nyert, de mégis ugy 
érezte, hogy az ő igazi hivatása nem a tanári katedrára, hanem 
a szószékre vonza, Mikor a leedsi egyházközség, amely egyike 
volt Északaneglia legnagyobb és legtekintélyesebb disszenter egy- 
házközségeinek, papjának hívja meg, örömmel enged a hívásnak 
.s új erővel, lelkesedéssel lát a lelkészi munkához. 

Itt, ebben a liberális felfogásu, vele mélyen rokonszenvező 
gyülekezetben Priestley igazi otthonra talált s az itt töltött 6 év 
alatt emberfeletti munkát végzett. Itt adja kítőbb Warringtonban 
megirott munkáját, amelyek közül különösen a történelem köréből 
írt munkája aratott nagy elismerést. Különös gondot fordit az 
ifjuság nevelésére s számos kézikönyvet, Kátét ir számukra. 

Ebben az időtájban bontakozott ki teljes erejében Wesley 

János vezetésével a methódista mozgalom Angliában s annak. 


hullámai Leedsben ís megmozgatták a lelkeket; saját gyülekeze- 
téből is számosan csatlakoztak az uj mozgalomhoz. Nagy felké- 
szültséggel veszi fel az uj irányzattal a küzdelmet szószéken és 
sajtóban egyaránt. , Felebbezés a komoly és őszinte kereszté- 
nyekhez a józan észnek vallási dolgokban való használásáért" 
címü munkája páratlan népszerűségre tett szert s harmincezer 
példányban közkézen forgott. A város többi lelkészeivel folytatott 
nyilvános vitái sok uj hívet győztek meg a liberális vallásos gon- 
dolkodás számára. A sok vitatkozás, az ezzel kapcsolatos állandó 
olvasás és tanulmányozás rendre Jézus embervoltának a megis- 
meréséhez és vallásához vezette, 

Ebben az időben ismerkedik meg az angol unitárius egyház 
másik, korszakot jelölő nagy emberével, Lindseyvel, aki ekkor 
még anglikán pap, de lelkében benne ég az elégedetlenség az 
államegyházzal szemben. Ismerkedésük barátsággá mélyül s egész 
életükre kihat. Priestley először türelemre, tartózkodásra próbálja 
bírni reformátor társát, de amikor az régi gyülekezetétől, barátai- 
tól, rokonaitól elszakadva, minden földi vagyonát a gyülekezet 
szegényei közt szétosztva, neki indul a számára részint ismeretlen, 
részint ellenséges indulatu Londonnak, hogy ott megalapítsa az 
első angol unitárius egzházközséget, amely mai napig fennáll s 
amely az angol unitárius egyház bölcsőjének tekinthető: akkor 
a már széles körben ismert Priestley minden összeköttetését meg- 
mozgatja barátja utjának egyengetésére. S amikor 1774. április 
17-én a londoni Essex Street Chapelben mintegy 200 főnyi kö- 
zönség részvételével megtartották az első unitárius istentiszteletet, 
Priestley Franklin Benjaminnal együtt örvendezett az első gyüle- 
kezetben s profétai lelkesedéssel toborozta a híveket s tovább is 
állandó érdeklődéssel kisérte a gyülekezet életét. 

Otthon tovább folytatja munkáját. Egy folyóiratot. indit meg 
s ad ki , Teológiai Tárház" címen. 

Priestley lelkészi, írói és tanítói munkájának fáradságát kü- 
lőnböző fizikai s kémiai kisérletekben pihente ki. Ez volt az ő 
szórakozása, pihenése, felfrissülése, Leedsi papsága idején külön- 
böző gázokkal végzett kisérleteket. Közel lakván egy sörfőzdéhez, 
az ott végbemenő erjedést tette szorosabb vizsgálat tárgyává. A 
sűritett levegőről irott tanulmánya nagy figyelmet keltett Angliá- 

ban s Franciaországban egyaránt. Még a szegénység is hasznára 
vált, mert nem lévén pénze költséges műszerekre, egyszerüsítenie 
kellett kisérleteit s így azok sokkal olcsóbbak s gyakran ismétel- 
hetők lévén, nagyobb pontosságra vezettek a megfigyelésben. Ezen 
egyszerűsítő felfedezései a kisérleti kémiának nagy és értékes szolgá- 
latot tettek. Ezen kísérletekkel párhuzamosan uj munkát irt a , Látás, 
világosság és szinek" címen. Itt Leedsben érte az a megtiszteltetés, 
hogy felhívást kapott Cook kapitánynak a déli tengerekre tervezett 
második utazásával kapcsolatban, hogy ebben az expedicióban, mint 
tudományos megfigyelő, vegyen részt. Gyülekezete már a helyet- 
teséről is gondoskodott távolléte idejére, mikor bizalmasan tudtui 
adták, hogy nehányan vallási felfogása miatt szót emeltek meg- 
bizatása ellen, mire ő visszalépett. 
Hat évi leeds-i lelkészi munkássága után érte az a megtisz- 
teltetés, hogy egy gazdag, előkelő főur, Lord Shelburne felfigyelve 
tudományos munkásságára, annak elősegítése céljából szép fize- 
téssel könyvtárosnak hívja meg. Priestley nem hagyta kiaknázat- 
lanul ezt a kinálkozó alkalmat. Szorgalmasan lát munkájához s 
itt ejti meg korszakalkotó kísérletét, amely 1774 augusztus 1-én 
az oxigén felfedezéséhez vezetett. Saját leírása szerint e napon a 
kertben nagyító üvegével bizonyos vegyületekre irányítva, sa leve- 
gőnél ötszörte jobb gázat" sikerült előállítania. Ezen év őszén 
Lord Shelburne-vel a kontinensen utazgatva, egy hónapot tölt 
Párisban. Ez idő alatt alkalma nyilt megismerni a kor legkiválóbb 
francia tudósait, Fájdalmasan kellettéreznie, hogy ezek milyenkevésre 
értékelték a vallást s mennyire csodálkoztak rajta, hogy lehet ő, aki 
olyan kíváló felfedezésekkel gazdagította a tudományt, pap. Ettől a 
kinos tapasztalattól indíttatva irta meg , Levelek egy filozófus hitetlen- 
hez" címü munkáját, amely később Amerikában is kiadásra került. 
? Ezen alkalmazása idején teleít nagyobbrészt Londonban től- 
tötte, ahol buzgó igyekezettel segitette Lindseyt az ő uj egyház- 
községének erősítésében s gyakran helyettesítette is őt szolgála- 
taiban. Lindsey használta először az angol nyelvben az ,Unita- 
rian", unitárius szót az ő egyháza megjelölésére s Priestley is ezt 
kezdi használni vita-irataiban vallásos hite. jelöléséré s nagyban 
hozzájárult e szónak az angol nyelvben való népszerüvé tételéhez. 
Ebben az állásában egész sorozat könyve lát napvilágot. 
, Értekezések az anyagra S a szellemre vonatkozólag", a , Szük- 

ségszerűség tana megvilágítva", Évről-évre külön kötetet adott ki. 


, Kisérletek és megfigyelések címen", 


Erre az időre esett az amerikai gyarmatoknak az a nagy 


megmozdulása, amely szabadságharcra vezetett az anyaország ellen s 


az Amerikai Egyesült-Államok megalakulásával végződött, Nem- 
csak Angliában, de egész Európában nagy figyelemmel kisérték 
e harc kimenetelét. Priestley, aki mindig a szabadság barátja 
volt, s kít Franklinnal való barátsága folytán a személyi érzel- 
mek is Amerikához vonzották, nagy feltűnést keltő röpiratot írt 
Amerika közelgő elszakadása" címen. Részint az ebből szárma- 
zott véleménykülönbség, részint szabadságában való korlátoltsá- 
gának az érzete arra birta, hogy három évi müködés után ki- 
lépjen Lord Shelburne szolgálatából. Barátai támogatásával Bir- 


minghambe ment egyelőre azon tervvel, hogy barátai segítségével 


tudományos kísérleteit tovább folytassa. Azonban nem tudott so- 
káig magánember maradni, 1780-ban papnak hivják Birmingham 


egyik legtekintélyesebb New-Meeting nevü dissenter eklézsiájába, . 


amely egyházközség , Church of Messiah" címen ma ís Anglia 
egyik legvirágzóbb unitárius gyülekezete, 

Itt adja ki két alapvető teológiai munkáját : ,,A keresztény- 
ség megromlásának a történetét" és A Jézusra vonatkozó ősi 
nézeteknek a történetét", 

Ezekben a munkáiban tulmegy minden előtte levő angol 
szociniánuson s teljes unitárius szellemben ír. Kimutatja, hogy az 
őskereszténység tisztán unitárius felfogásu volt s azok a tanok, 
amelyek később keletkeztek a pogány filozofiának a keresztény 
gondolkodásra gyakorolt megrontó hatásából keletkeztek. Kíje- 
lenti, hogy Krisztusnak ortodox értelemben vett imádása tiszta 
bálványimádás, E két kötetet egy harmadikkal egészíti ki ,A 
keresztény vallás története" ciművel, E három munkáját tekintik 
legalapvetőbb teológiai műveinek. Különösen első kettő óriási 
megmozdulást s rendkívül élénk vitatkozást váltott ki ugy An- 
éliában, mint külföldön. Hollandiában Dort nevü városban a vá- 
rosi hóhérral égettették meg e könyveket s Angliában is soroza- 
tos támadásokat intéztek ellene, 

Priestley derekasan állotta a küzdelmet, az , Unitárizmus 
Védelme" címen évkönyveket adott ki s ezen védekezése idején 
tette ismertté Angliában az unitárius nevet, Különösen egyi Dr; 

Horsley nevü pappal volt sok vitatkozása szóban és irásban, kit 
"végül is, mint az egyház védőjét, püspökké neveztek ki. Büszkén 
irja Priestley egyik híve , ezzel mindaketten visszavonultak a küz- 
 delemből, Priestley győzelmével s Horsley püspöki süvegével." 
"Priestley bátor vitatkozására sokan figyeltek fel s csatlakoztak az 
unitárius mozgalomhoz különösen a dissenter egyházak tagjai 
közül. 

Priestley 11 évi bírmingham-i papsága idején nagy esemé- 
nyék zajlottak le a világtörténelemben. Az amerikaiak szabadság- 
harcuk győzelmes bevégződése után megalkották Az Amerikai 
Egyesült-Államokat s amig a világ ennek örvendezett, uj szabad- 
ságharc tüze lángolt fel, a francia forradalomé, A világ ismét két 
részre oszlott. Egyik, amelyik félt a tüz elharapózásától s görcső- 
sen ragaszkodott az élet addigi formáihoz, a másik, mely e tűznek 
fényétől"várta az általános emberi szabadság világának hajnal- 
hasadását. A közvélemény Angliában is két csoportra oszlott. A 
konzervatívok és az állam-egyház aggódva igyekszik gátat vetni 
a csatorna tulsó oldaláról hömpölygő áradatnak, mig a disszen- 
terek szabadságuk s egyenlőségük teljes kiforrását várták a meg- 
mozdulástól. Az ellentét a két párt között mind élesebbé vállott. 


es, 


guilusok gunyolták ki, Az anglikán papság ellene prédikált. ,At- 
kozott Priestley", ,Le a presbiteriánusokkal" feliratokkal kré- 
tázták be a falakat, kerítéseket. Ilyen hangulatban közeledett ju- 
lius 14-e a Bastil bevételének évfordulója, melyet Birmingham-ben 
a forradalommal rokonszenvezők politikai dinerrel szándékoztak 
megünnepelni. Priestley-t előre figyelmeztették, hogy veszedelem 
készül ellene s ezért otthon maradt. Este rémült emberek jelen- 
tették, hogy templomát és környékét egy részeg tömeg támadta 
meg, benne mindent felégettek s összetörtek. A tömeg elől alig 
tudott elmenekülni. Felgyujtották házát, kidobálták, elégették 
könyveit, összetörték tudományos műszereit, összetépték kézira- 

tait. Ezrekre menő tömeg vett részt a rombolásban, amelynek 
dühe kiterjedt híveire, barátaira s a többi unitárius érzelmű GÁL 
lekezetek templomaira. Három napig tartott a papságtól felbujtot 
tömeg dühöngése a hatóság hallgatólagos beleegyezésével, ső 

pénzelésével, mig végre a környékből öszpontosított katonaság 
vetett véget e rémuralomnak. 1 

A tudományos világ mély együttérzése és részvéte kárpó- 
tolta Priestley-t e barbár sérelemért. Angol s francia füdorsányáli 
intézetek fejezték ki vele való együttérzésüket s küldötték el 
pénzbeli segítségüket. A franciák uj köztársaságuk diszpolgárává 
választották, Azonban ellenfeleinek gyülölete, rossz-akarata nem 
csökkent irányában. Egy időre Londonba megy, hol egy gyüle- 
kezet papjának hívta meg, de nem sokáig marad. Miután fiai 
Amerikába mentek, ő ís nemsokára követi őket, Nagy ünnep- 
léssel fogadják New-Yorkban s Philadelphiában, ahol papnak is 
meghívják, de ő fiaihoz megy Northumberlandbe, 

Itt is tovább folytatta tudományos és teológiai munkásságát. 
Négy hatalmas kötetben írja meg bibliakritikáját, , Mózes intéz- 
ményeinek a hindukéval való összehasonlítása", ,Sokrates és 
Jézus tanainak összehasonlítása", ,, Az ősi zsidók felfogása a jö- 
vendő államról" cimű munkái mind Amerikában láttak napvilágot. 

Tíz évet töltött Priestley Amerikában a legteljesebb belső 
megelégedéssel s állandó munkában. Lakóvárosában: Northum- 
berland-ben unitárius gyülekezetet alapitott s nagy szerepet játszik 
a philadelphiai első unitárius gyülekezet megalapításában is. Gyer- 
mekeitől s unokáitól körülvéve halt meg 1804 február 6-án 71 
éves korában. 

Munkásságának széles mezejéről, sokoldaluságáról fogalmat 
nyujthatnak felsorolt művei, 

Priestley teológiai munkásságának s felfogásának legfőbb ki- 
fejezője , A kereszténység megromlásának története", amelyen 
hosszu ideig munkálkodott s végül birminghami papsága idején 
adott ki. A munka három részre oszlik. Az első a Jézusra vo- 
natkozó hitfelfogások történetével foglalkozik. Nyomon kíséri azt 
a kialakulást, amely fokozatosan Jézus istenségében nyer kifeje- 
zést. A második részben a megváltás, kegyelem, eredendő bün, 
predesztináció tanaival foglalkozik. Érdekes, hogy amig minden 
más tanításában kimondottan unitárius csaknem a mai értelemben, 

az ő filozófiai szükségességről szóló tanában fél uton van az uni- 
tárius szabadakarat és a predesztináció kálvini tana között. A 
könyv harmadik részében a keresztény szertartásokkal és szak- 
ramentumokkal foglalkozik, nyomon követve az ezzel kapcsolatban 
kialakult tanokat. Ezeket a sarkalatos hittani tételeket helyezi 
eredeti forrástanulmányok alapján az unitárius hifelfogás megvi- 
lágitásába. Ezen leplezetlenül őszintén kinyilvánított hitfelfogás 
nyomán bosszut esküszik ellene az ortodoxia s mivel érvekkel 
tovább a harcot nem birta, a bírmingham-i barbár rombolással 
igyekezett elhallgattatni. Vitatkozásaival, könyveivel megmozgatta 
a vallásos közvéleményt s nagy hatással volt arra, hogy az angol 
unitárius gondolkodás, amely csak hamu alatt lappangó tűz gya- 
nánt égett, nyilt kifejezést talált szóban, irásban, unitárius egy- 
házközségek alakulásában s magának az unitárius szónak a köz- 
tudatba való bevitele által. Európaszerte ismert tudományos hir- 
nevével nagy szerepet játszott abban, hogy az uj mozgalom maga 
felé vonzotta nagy gondolkodók érdeklődését. 

Mint nevelő gyakorlatban, szóban és írásban nagy küzdel- 
met folytatott annak érdekében, hogy a klasszikus és biblikus 
tárgyak mellé a történelem, földrajz, természettudományok meg- 
felelő teret nyerjenek a tanításban, ami korában merész ujítás volt. 

Természettudományokban elsősorban az akkor még alig iís- 
mert villamossággal foglalkozott. Franklinnal való barátsága csak 
fokozta eziránti érdeklődését. Leeds-i papsága idején közel lak- 
ván, egy sőrfözdében gyakran végzett megfigyeléseket az erjedés 
következtében keletkezett sűrített levegővel. A gázokról irott ta- 
nulmányáért külön kitüntető érmet kapott a királyi akadémiától. 
Ezen kísérletei között uj és mai használatos eljárást talált fel a 
gyűmölcs rothadástól való megvédésére. Az ő találmánya a vi- 
lágszerte ismert és használt szódavíz. 

f Hosszu időkön át nagy probléma volt a természettudósok 
előtt, hogy nem romlott el teljesen az emberek, állatok lehelleté- 
től, a földön rothadó organikus anyagoktól a levegő. Priestley 
hosszas kisérleteket folytatott a viznek, fénynek, melegnek, hi- 
degnek, süritésnek, ritkításnak, a talajnak s végül a növényeknek 
a levegőhöz való viszonyáról. Sok kisérlet után sikerült felfedez- 
nie a növények levegőtisztító és javító szerepét, ezáltal korá- 
nak legnagyobb biolológiai s kémiai problémáját oldva meg. Egy- 

szersmind pontos készüléket szerkesztett a levegő jóságának (oxi- 
gén tartalmának) a megállapítására. Ezáltal sikerült a levegőre 


vonatkozó ilyen kisérleti eljárások mérésénél az addig használt 


égő gyertyát s szerencsétlen egereket mellőzni, Végül kutatásai- 
nak koronája az oxigén felfedezése, ami ugy a kémiában, mint a 
tűüdőgyógyászatban döntő fontosságu, korszakalkotó. Számos fel- 
fedezése közül ezek a legszámottevőbbek. Nem hiába nevezték 
el tehát a modern kémia atyjának. 

Nagyságát mutatja, hogy a legnagyobb vallási s politikai el- 
fogultság sem tudott ártani emlékének. 1874-ben az oxigén fel- 
fedezésének 100 éves évfordulója alkalmával Birmingham városa 
a város főterén szobrot állított emlékének a városházával szem- 
ben. Érc-alakja ott áll kezében nagyító üvegével, némán is hir- 
detve, hogy a gyülölet, elvakultság és indulat csak tovatünő rossz 


álom, amelyre eljön a józanság felébredése, az igazi érdem elis- 


merése. Születése 200 éves évfordulóját bensőséges melegséggel 
ünnepelte meg az angol tudományos világ, az angol, amerikai uni- 
tárius egyházak s különösen azok az egyházközségek, amelyekben 
paposkodott. Emléke legyen a mi számunkra is hirdetője az erős 
hit, a törhetetlen kitartás, a lankadatlan munka mindeneket le- 
győző erejének. 


Kővári Jakab. 


! Források : Rutt: Life of Priestley. Dr. H. Gow: The Unitarians., Dr. E. 


M. Wilbur: Our Unitarian Herritage. Emily Sharpe : Four Unitarian Lives. The 
Inguierer., 


s (100 


Hittani tanulmányok. 
II. Unitárius hittan. 


4. §. Az unitárius hittan lehetősége; az unitárius köztudat; 
subjektivizmus és objektivizmus az unitárizmusban. Egészen kü- 
lönleges megvilágítást kiván az a kérdés, hogy vajjon egy unitá- 
rius híttannak mi a sajátos feladata, minő jelentősége van akár 
az egyes hívő, akár a közösség, mondjuk az egyház életében ? 
Hogy ez a kérdés külön megvilágításra szorul annak magyará- 
zata az, hogy a liberálizmus, mely a 19-ik században nemcsak a 
politikai életben, hanem a teológiában, beleértve a protestáns 
teológia tekintélyes részét, uralkodóvá lett, az unitárius körökben 
egész különleges módon éreztette hatását. Mig ugyanis a másik 
két protestáns felekezet a liberálizmusnak kétségtelenül tisztító 
elviharzása után is igyekezett átmenteni a régiből, ami még át- 
menthető, noha ez formában és tartalomban lényeges átalakulá- 
son ment át a legtőbb helyt, addig az unitáriízmus a liberálíz- 
musnak és a vallási felvilágosodásnak fényes eredményeit és ha- 
tását a maga javára elkönyvelve, megelégedett evvel s mind rit- 
kábban próbálta meg hittani, illetve dogmatikai nézeteit egységes 
rendszerbe kifejteni, 

A másik két protestáns egyházat nagyban segitette régi teo- 
lógiai irányzatának fenntartásában az, hogy már megalapítóik szi- 
lárd formába öntötték egész hitrendszerüket. Az unitárius egyház 
megalapítójának munkássága ebben a tekintetben befejezetlen, ami 
az ő életének körülményeiből könnyen megérthető. 

Ettől eltekintve azonban más okai is voltak annak, hogy az 
unitárius hit nagyobb, rendszeresebb ősszefoglalásával elég ritkán 
találkozunk. Az állandó elnyomatás és az unitárius gondolat cél- 
zatos üldözése tartózkodóvá tette hitelődeinket abban. hogy val- 
lásuk igazságait összefoglalva a nagy nyilvánosság elé bocsássák. 
Innen érthető, hogy a magyar unitáriusoknak szinte egyetlen na- 

a 


gyobb híttani munkája Szentábrahámi Mihály püspöknek suti 
Universae Theologiae Christianae secundum unitarios" című müver 
amely 1787-ben jelent meg Kolozsvárt, magyar fordítása pedig 
1898-ban Derzsi Károly tordai tanár tollából. Szentábrahámi, mint 
a hittan tanára irta ezt a könyvet, valószínüleg még püspöksé- 
gét megelőzőleg, de mivel épen ebben az időben volt az üldözés 
a leghevesebb, az elnyomatás a legnagyobb az unitáriusokkal 
szemben, az ő életében a mű kinyomtatására még gondolni sem 
lehetett. Ebben a könyvben sok minden van, ami mai unitárius felfo- 
gásunkkal megegyezik. Vannak azonban olyan részletek, amelyek 
ma már elavultaknak tekinthetők. (Vári Albert a Ker. Magvető- 
ben irt részletes tanulmányában tárgyalja a mü egyes fejezeteit 
kiemeli azokat a részleteket, amelyek kevés változtatással ma is 
hitünk alapját képezik). Szentábrahámi műve után sem hivatalo- 
san sem egyesek kezdeményezéséből nem jelent meg olyan na. 
gyobb mű, amely az unitárius hitigazságok rendszerét egybe fog: 
lalta volna. Kisebb összefoglalás Ferencz József , Hittan"-a, amely- 
ről később lesz szó. Ez azonban középiskolai tankönyv lévén, 
terjedelmében és tartalmában didaktikai célokat tart szem előtt, 
Ha azonban nem is készült nagyobb hittani mű a 19-ik század- 
ban, a század második felében az unitárius gondolatnak és felfo 
gásnak tisztázásához jelentékenyen hozzájárult a Ker. Magvető c. 
folyóirat, amely hü tükre azoknak a mozgató eszméknek, melyek 
a századot mozgatták s az unitárius gondolat felvirágzását előse- 
gitették. Mindezek után fel kell tennünk a kérdést, vajjon mi sz 
oka annak, hogy akkor, amikor a lutheránus és református szak 
irodalomban a hittanok és dogmatikák egész sora jelent és jelei 
nik meg, ha csak a háboru utáni időt is vesszük, az unitáriuso 
nem tartották szükségesnek hítnézetük rendszeres egységes kifej-. 
tését. Szükséges annak okát megvizsgálni azért, mert sok tanul 
ságot rejt számunkra. Ennek a hiánynak mélyen fekvő okai i 
lehetnek, amelyek szoros összefüggésben állanak az unitárizmus. 
természetével, 

Azt szokták mondani, hogy nekünk, unitáriusoknak nincse- 
nek dogmáink, hanem. hitelveink, Ebben a megkülönböztetésben 
az lappang, hogy az unitáriusoknak nincsenek zsinatok által elt. 
fogadott, kényszerítő erejü és változatlan hitelveik, hanem vant 
nak az unitárius köztudatban kiforrott és kialakult olyan néze-. 

eik a keresztény vallással kapcsolatban, amelyek az unitárius 
allásos köztudatot többé-kevésbé öntudatosan meghatározzák. 
alán ezek azok a hitelvek, amelyekre hivatkozni szoktunk, 

Ez a kifejezés : , unitárius köztudat" semmiesetre sem preciz 

s világos, mint ahogyan semmiféle ,köztudat" sem világos, ha- 
em szétfolyó és elasztikus fogalom. Ennek a köztudatnak jel- 
emző vonásai és kifejezései, melyekben a szoros értelemben 
vett hittani ismeretek, illetve meggyőződések mintegy bele van- 
nak ágyazva, amint ezt ma látjuk, írásban ís olvashatjuk főleg 
igehirdetőink közzétett termékeiben, a következők: az unitárius 
vallás egyszerü, föltétele az Isten- és emberszeretet, amely Jézus 
tanításainak lényege, az unitárius elv szerint a lelkiismeret sza- 
bad, mindenki legjobb meggyőződését követheti vallásos felfogá- 
sában. Ebből folyik az, hogy unitáriusnak lenni egyet jelent azzal, 
hogy az egyéni szabadságnak és itéletnek a hit kérdéseiben is 
teljes jogosultsága elismertessék. Eszerint az unitárízmus és az 
individuálizmus szükségképen egymáshoz tartozik. Jellemzi to- 
vábbá az unitárius gondolkodást az ember jóra való képességé- 
nek és nagyrahivatottságának állandó optimista hangsulyozása, a 
felvilágosodás nagy értékébe vetett híte. Hiszen tovább a fejlő- 
dés és a haladás végtelenségében, az emberi lélek tökéletesedé- 
sének, ez által Istenhez való közeledésének szinte korlátlan lehe- 
tőségében. Hivatkozik arra, hogy a tudománnyal ellenkezésbe 
nem jöhet, mert nem hiszen el semmi olyant, ami az ész törvé- 
nyeivel ellenkezik. Lelkesedik a humanizmusért, de tartózkodó 
a modern társadalmi áramlatokkal szemben. A régi értelmű 
teológiai tudomány helyett a modern vallástudományt tartja irá- 
nyitójának, Külső tekintélyek helyett a lelkiismeret belső tekin- 
télyét hangsulyozza. Az egyházat mindezen nézetei ápolásához 
és terjedéséhez szükséges szervezetnek tekinti, 

Körülbelül ezek az általános meggyőződések, amelyekbe, 
mint keretbe, a szoros értelemben vett hitelvi álláspont elhelyez- 
kedik, Ez a hitelvi álláspont ismét a következő pontokba foglal- 
ható össze: az Isten egysége és oszthatatlansága, az ember Jézus, 
mint követendő példa, a szentlélek, mint Isten jóra vezérlő ereje. 
Erkölcsi vonatkozásban a bűnbánatra és a megtérésre való intés 
az akarat szabadságának és az erkölcsi szabadságnak hirdetése, 
a vallás bensőségének a külső megnyilatkozási formákkal, cere- 

móniákkal stb. szemben való kiemelése, Általában a hitigazságok 
tiszta, ésszerü, átlátszó voltának hangsúlyozása, kevés teológia, a 
vallás és a tudomány olykor egymást támogató voltának emlege- 
tése, máskor a kettő szembeállítása a vallás előnyére. Lehet, 
hogy hiányos ez a felsorolás, azonban kétségtelen, hogy nagyjá-. 
ban ezek körül forog az unitárius vallásos gondolkodás, 

Áttekintve az általános keretnek igy, a cimszavak szerint 
való felsorolását, megállapíthatjuk mindjárt első látásra, hogy 
rendkivül szines, gazdag anyag. Tág terület, amelybe sok min. 
den belefoglalható. Megállapítható az ís egyfelől, hogy sok min- 
den hiányzik belőle, másfelől sok olyan fogalom szerepel benne, 
amelyek jelentése határozatlan és ingadozó s nem ís mind az 
unitáriízmus testének közvetlen szülöttei, hanem az idő folyamán 
hozzátapadtak valamilyen formában és értelemben. Erre azt 
mondják némelyek, hogy az unitárizmusnak épen az a fő jellem- 
vonása, hogy nincs megkötve, hogy szabad teret enged az 
egyéni gondolkodásnak, nem állit korlátokat s igy egy általános 
keret épen elegendő arra, hogy megmutassa az útat, amelyen 
haladnia kell. Nem ajánlatos — mondják — merev formák közé 
elzárkózni, mert a haladás úgyis mindent kivethet sarkából s 
mert az unitárizmus nem egyéb, mint a folytonos és örökös fel- 
világosodás, igazságkeresés módszere, A szabadelvűség ilyen 
értelmezése talán angol vagy inkább amerikai hatás következté- 
ben fejlődött ki minálunk. Az angol és amerikai unitáriízmus 
klasszikus korát pedig Martineau, illetve Channing nevei jelzik 
s ma már mindkét helyen, az újabb társadalmi eszmékkel való 
érintkezés következtében, a vallásos ideológiának egy újabb fej- 
lődési processzusa van kibontakozóban, amelynek eredményeit 
csak akkor ajánlatos átvenni, ha helyességüket és életrevalósá- 
gukat illetőleg már kellő tapasztalattal rendelkezünk. ! 

Mindezzel kapcsolatosan le kell szögeznünk, hogy az unitá- 
rius keresztény vallásos világnézet elsősorban vallás, amelynek 
hivatása az, hogy minden tekintetben megnyugtassa és betöltse 


! Hogy mire vezethet a szabadelvűség tulságosan tág értelmezése, arra 
tanulságos példa az Amerikában ujabban "humanizmus" néven ismert irányzat. 
Ez már nem keresztény, sem unitárius, sőt nem ís vallás. Vigasztaló az, hogy 
csak szorványos jelenség s remélhető, hogy az egészséges unitárius vallásos 
gondolkodás sikerrel fogja fölvenni a harcot vele szemben 

a lelkek világát. Ezt a hivatást be kell teljesítenie, mert más- 
különben nem lesz egyéb, mint a vallásos liberálizmus gondolat- 
szótárának gyűjteménye, Egy vallás, amelynek feladata az, hogy 
megnyugtassa és felemelje az emberi lelket, nem lehet sem pusz- 
tán módszer, sem tudományos világnézet, sem folytonos igazság- 
keresés és felvilágosítás, vagy bármi egyéb, hanem valami olyan, 
ami felvértezi az emberi lelket az élet támadásai ellen, ami meg- 
nyugvást és rendületlen hitet ad olyan értékekben, , amelyek 
nem e világból valók", Nagyon helyesen jegyzi meg Rade (Glau- 
benslehre 10. 1), hogy nemcsak a teológiának, hanem más 
tudományoknak is megvan a maguk dogmatikája, amihez mi azt 
. kívánjuk hozzátenni, hogy a vallásos liberálizmusnak is megvan 
a magáé, azonban ez még nem üdvözít és nem edzi meg a lel- 
ket az élet feladatainak sikeres megoldására, az örökkévaló isteni 
értékek keresésére és a bennük való elmélyedésre. 

É A másik, ami szintén igen fontos és kiemelendő, az, hogy 
az unitárius vallásnak történelmileg és ténylegesen az evangélium 
az alapja. Hitének igazságai Jézus tanításában gyökereznek. Lelki 
megnyugvását, vallásos kielégülését Jézus eszméiben találja meg. 
Ez az alap, minden egyéb csak függelék, corollarium. Ami az 
unitárizmusnak az evangéliummal ssemben elfoglalt elfogulatlan, 
objektiv álláspontjából folyik, az az unitárius vallásos életfolyta- 
tás — magva. Amit ezen eredeti álláspontjának következménye- 
ként az idők folyamán akár a humánisztikus gondolkodás köré- 
ből, akár a líiberálismus és a felvilágosodás ideológiájából felszi- 
vott magába, az szintén hozzátartozik, annál inkább hozzátarto- 
zik, minél inkább feldolgozta és magáévá tette az evangélium 
szellemében. Mindez azonban már csak másodsorban lényeges 
(accidentális) elem. 

Talán nem tévedünk, ha az unitárizmusnak két árnyalatát 
különböztetjük meg. Az egyiket nevezhetjük szubjektiv, a mási- 
kat objektiv unitárizmusnak. Lássuk, mit kell értenünk ezek alatt. 

Egy alkalommal két unitárius lelkész elmélkedett arról, hogy 
az unitárius vallásnak mi a lényege és mi a kritériuma, amelyet 
mindenkinek el kell ismernie, aki unitáriusnak vallja magát. Az 
egyik a kettő közül könnyen vélte megoldhatónak ezt a kérdést, 
azt mondván, hogy erről még vitatkozni is fölösleges, mert neki 
és mindenkínek meg van a maga külön unitárizmusa. Ez a fel- 

fogás méltán gondolkodóba ejthet, mert hiszen kétségtelen, hogy 
mindenkinek van egy személyes hite és meggyőződése s e nélkül 
nincsen vallás, Ez a felfogás azonban mégsem nyugtathat meg. 
Kantnak van egy mondása, amelynek értelmében szemléletek fo- 
galmak nélkül vakok, fogalmak szemléletek nélkül, üresek. Ennek 
a mondásnak különösen az első felében igen mély igazság rejtőzik 
s azt fejezi ki, hogy kell lennie valami közös vonásnak abban, 
ami az egyesben mint szemlélet tűnik fel, mert különben szerte- 
folyik és hasznavehetetlen lesz az ember lelkívilágára nézve. Igy 
vagyunk az unitárizmussal ís. Kell lennie abban valami lényeges, 
a dolog érdeméhez, legbelső magvához hozzátartozó közös vo- 
násnak s erről biztos tudomásuknak kell lennie s ezt preciz for 
mába kell öntenünk. 

A szubjektív unitárizmus, amelynek egyik jellemző vonása a 
többek között az az erősen hanégsulyozott és aláhuzott egyéni 
vonás, amely az előbb jelzett felfogásban nyilatkozik meg, abból 
a fogalomkörből táplálkozik, amelynek körében a szabadság, fej- 
lődés, haladás, felvilágosodás kifejezésére esik a hangsuly s amely 
az evangéliumot is bizonyos antropocentrikus, humánistikus szem- 
szögből itéli meg. Van ebben sok, ami lelkesítő és felemelő, de 
nincs benne biztosság és bizonyosság. Mindazok a fogalmak 
ugyanis, amelyeket felsoroltunk, szertefolyó és sokféle jelentésüek. 
Ez az irányzat sokszor szeret az észre hivatkozni és mégsem 
erős a logikában. Van egy régibb és egy újabb tipusa. Az elsőt 
nevezhetjük racionalistának, a másikat irracionalistának, vagy in- 
tuicionistának. A régi racionalista tipus egy pár teológiai alap- 
tételen nyugszik, a természeti oki törvényszerüség kizárólagossá- 
gát hirdeti, ennélfogva semmiféle csodát nem hiszen, Fél a misz- 
tikától, az egyszerűséget, világosságot és átlátszóságot követeli a 
hít világában. Isten hite, mely különben erős, egészen sajátos 
módon nyilatkozik meg. Ha megkérdezik tőle, hogy miért unitá- 
rius, előszeretettel hangsúlyozza, hogy ő mit nem hiszen és miben 
tér el minden más felekezettől. Ez ki is elégíti nagyjában hitvi- 
lágát. A bibliából is elsősorban az érdekli, ami az ő felfogásával 
összeegyeztethető, 

A másik kevésbbé elterjedt tipus az, amely individualizmu- 
sát az egyéni élményre épiti fel, Ez a tipus a vallást inkább be- 
felé éli meg. Nem fél egy kis misztikától s ezt mindenütt keresi 

és meg is találja. Emlegeti az ember ,isteniesülésének" szüksé- 
gességét. Keresi az imádkozás eredeti egyéni formáit és általában 
esztéticizmust kever bele vallásosságába. Az egyéni meglátás fon- 
tosságát hirdeti s az evangéliumon kívül, más forrásokat is. fel- 
használ vallásos hitének és érzésének megerősítésére, Háttérbe 
szorítja mindazt, ami rendszer, ami fogalom s a vallást a szó 
szoros értelmében élni akarja egyéni szabadságának teljes fenn- 
tartásával, 

A. szubjektiviízmus mindezen formáinak megvannak a maga 
előnyei és érdemei s a kettőnek szerencsés egybeolvasztása, 
amellyel elég gyakran találkozunk, mondhatni kiegészíti egymást 
s teljessé teszi az unitárius vallásosságnak azt az általános meg- 
nyilvánulási formáját, amelyet a mindennapi életből ís ismerünk, 

Az unitárius vallásos felfogás valóban lehetővé teszi, hogy 
benne mind a két tipus kialakulhasson. A racionalista, amely az 
ész szerepét minden vallásos igazság megitélésében alapvető fon- 
tosságunak tartja s a biblia tanításaira is a józan ész mértékét 
alkalmazza. Másfelől pedig kialakulhat a második tipus is, amely 
minden dogmát és hittételt félretéve, illetve mindezt mellékesnek 
találva, a vallás megélését, a keresztény hit igazságainak gyakor- 
lati, érzelmi megvilágítását sürgeti. 

Minden szubjektivizmusnak nyilatkozzék ez meg a vallás 
vagy a világnézet területén, meg vannak a maga nagy hibái és a 
maga nagy értékei. Ilyen hiba pl. az, hogy a szubjektívista első- 
sorban magát látja, magát tekinti sok tekintetben a kiinduló pont- 
nak s e miatt gyakran elhomályosodik előtte az, ami fölötte van, 
aminek ő is alá van rendelve és aminek ő is egy része, A dol- 
gokat, a világot, sőt magát Istent ís a maga szemszögéből mér- 
legeli. Vallást alkot magának, de kevéssé ismeri fel a vallás- 
nak rajta kívül fekvő transcendens tényezőit. A szerint, hogy 
egyéniségében az ész vagy az érzés tulnyomó; racionalistává, 
vagy romantikus misztícikussá válik. 

A szubjektiviízmus másik fogyatékossága a relátivizmus, Egy 
dolgot nagyon sokféleképen lehet megítélni. Ha a megítélésben az 
, ész" egyéni szempontja az irányadó és nem a dolog maga, akkor az 
igazság relátiv. Ámde semmi sem épülhet fel relatív igazságokon, 
mert nincs relatív igazság. Relatív a mi megismerésünk az igaz- 
ságra nézve, de maga az igazság nem lehet relativ. Ha nem volna 

abszolut igazság, akkor az ember szellemi életének nem volna 
mire felépülnie. A vélt igazságok időlegesek és feltételesek, reá 
segíthetnek az igazság megismeréséhez, de maguk nem igazságok. 
Olyanok, mint az állvány az épület körül. Amint vannak objektiv 
igazságok a tudományban, ugy kell lenniök ilyeneknek a hit szá- 
mára ís. Ez első pillanatra meglepőnek látszhatik, pedig igy van. 
A szubjektivízmus a vallás területén is hiányos és kiegészítésre szorul. 


A vallás nem épülhet fel pusztán az emberi észen, vagy az 


ember misztikus meglátásain, hanem a hit objektiv igazságain, 
vagy helyesebben kifejezve azokon az igazságokon, melyek a hit 
számára objektivek. Minden vallás annak a kifejezése, hogy a hit 
világának isteni igazságai miként tükröződnek az emberi öntudat- 
ban. Az unitárizmusnak is számot kell adnia arról, hogy az ő 
felfogásában hogyan tükröződnek vissza a hit világának objektiv 
igazságai. Ezeknek bemutatása az unitárius hittan feladata. Ne- 
vezhetjük ezt objektiv unitárizmusnak s e szerint az unitárius 
híttan feladata ennek az objektiv unitárizmusnak a feltárása, ami 
magában foglalja mindazt, ami az unitárius keresztény vallásra 
nézve lényeges, közös s igy jellegzetes vonás. 

Minden megismerés valamire irányul. Ezt a reá irányulást : 
intenciónak nevezzük, Amire irányul, az a megismerés tárgya. Ha 
csak azt vizsgáljuk, hogy a hit tárgya milyen gondolatokat és 
milyen érzelmeket vált ki belőlem, akkor szubjektivisták vagyunk. 
Ha magát a tárgyat vizsgáljuk, akkor objektiv módszert köve- 
tünk. Ez a módszer a hittan módszere. Bármennyire szubjektiv 
természetű maga a hit, bármennyire misztikus és élményszerű, ez 
nem ment fel attól, hogy a tárgyat is vizsgáljuk. Nem menti fel elsősor- 
ban az unitárius vallást, amelynek éppen észszerüségénél, továbbá 
egyszerüségénél, docmamentes álláspontjánál fogva elkerülhetetlen 
feladata, hogy mindazokat a fogalmakat tisztázza, amelyekre szük- 
sége van, Kétszeresen szükséges a fogalmak tisztázása egy olyan 
vallásnál, amely dogmai kötetlensége és liberális felfogása követ- 
keztében nagyon ki van téve annak, hogy a fogalmak zavaros- 
sága a benne rejlő tiszta igazságot elhomályosiítsa, Az unitárius 
vallásra nézve kétszeresen kötelező a ,semper reformari debet" 
elve ; állandóan kell törekednie arra, hogy hitét tisztázza és hit- 
tani kérdésekben preciz álláspontot tudjon elfoglalni, mint aho- 
gyan ezt a többi protestáns egyházak is állandóan teszik, 

Ez nem azt teszi, hogy teológiákat és hittani rendszereket 
alkossunk s ezeket kötelezőnek állítsuk oda minden hivő számára, 
mint az , unitárius" elnevezés csalhatatlan kritériumát, hanem azt, 
hogy időnként öntudatosítsuk a magunk számára a mi keresztény 
vallásos felfogásunkat és világnézetünket részleteiben is. Unitárius 
hittant írhat mindenki, akiben erre megvannak a szükséges elő- 
feltételek. Egy hittan lehet kétségtelenül egyéni. Sohasem lehet 
azonban egyéni annyiban, amennyiben egy hitközösségre vonat- 
kozik s ennek a hitközösségnek a hitfelfogását tükrözi vissza, 
Ebben a tekintetben a hiíttannak mindig objektívnek és tárgyila- 
gosnak kell lennie. Tudjuk, hogy a vallásnál nem annyira hitté- 
telek és maga a hitrendszer a fontos, hanem a személyes élet és 
gyakorlati megvalósulás. A liberálízmus és az individualizmus 
azonban nem ment fel annak szüksége alól, hogy hitnézeteinket 
tisztázzuk. Kötelez erre nemcsak a történelmi mult, hanem a mi 
hitvallásunknak fogalmi tisztasága, kiforrottsága, amely méltán 
tarthat számot mindenki érdeklődésére, Az egyéni intuiciók, neki- 
lendülések, forrongások mind nyomtalanul elenyésznek, ha fo- 
galmi tisztaságra és pontosságra nem törekszenek. Mi unitáriusok 
aránylag keveset foglalkozunk hittani kérdésekkel, pedig erre nagy 
szükségünk van a már emlitett okokból. Csakis hitünk pozítív 
tartalmának újabb és újabb kifejtése és megvilágítása teremthet 
egységet a sokféleségben. Erre az egységre pedig szükség van, 
nemcsak gyakorlati szempontból, hanem eszmei szempontból ís. 

A hittan nem feltétlen tesz valakit hívővé, de elősegítheti 
ezt, mint ahogy a logika tanulmányozása sern tesz valakit feltét- 
lenül helyesebben gondolkodó egyénné, de segítheti abban. Eppen 
ezért a hittannak, amely elsősorban elmélet, ennek ellenére is 
állandó kontaktusban kell lennie az élettel, az élő hittel. Mikor 
egy élő és dolgozó keresztény vallásos közösségének a hittanáról 
van szó, akkor ennek nem lehet célja, hogy valamikor megálla- 
pitott hítcikkeket közöljön s ezek mellett vagy ellen állást fog- 
laljon. Az unitárius hittan feladata az, hogy az evangéliumi ke- 
resztény hit igazságait s az e körül kialakult, a keresztény vallás 
lényegének megértéséhez szükséges alapvető fogalmakat hozza 
egészen közel a mi mai felfogásunkhoz, az élő, mindennap újra, 
meg újra születő hithez. Minthogy a mi élő hittudatunk át meg 
át van szőve a keresztény világ híttudatában általában élő bibliai 


sza dd 


Hittani tanulmányok. 


vallásos és erkölcsi anyaggal, Jézusnak az evangéliumban közölt 
tanításaival, ezért az egyedül helyes eljárás az, ha a mi ma élő 
hitfelfogásunkat a keresztény gondolkodás ősi, alapvető bibliai igaz- 
ságain keresztül, ezek segitségével próbáljuk megérteni és öntu- 
datosítani. Bizonyára senkít sem tesz hívő unitáriussá a biblia ki- 
jelentésről s általában a kijelentésről való felfogása s mégis abban, 
hogy valaki öntudatos unitárius legyen, benne foglaltatik az is, 
hogy mi az ő felfogása a kijelentésről, Az elmélet és a gyakorlat 
között nincs ís, nem ís szabad mélyreható és áthidalhatatlan sza- 
kadéknak lennie, A hittan tehát nem lehet elavult fogalmak gyüj- 
teménye, hanem mindennapi hitünk tartalmának kézenfekvő ex- 
plikációja. 

Azért maga a tárgyalási mód és a beosztás nem lehet el- 
határozó egy hittanra nézve. Elfogadhatjuk a régi u. n. scholas- 
tikus teológia beosztását, vagy kiindulhatunk pl. Channingből s 
az ő gondolatmenetét követve fejthetjük az Unitárius Hitlan té- 
teleit. Mindkét esetben kell foglalkoznunk mindazokkal a részek- 
kel, amelyeket a hittan magába foglalhat. 

Mielőtt e fejezetet lezárnók, meg kell emlékeznünk arról, 
hogy mit jelent a tárgyalásaink folyamán gyakran előfordult ki- 
fejezés: ,unitárius vallásos világnézet", Ha ezt a kifejezést hasz- 
náljuk, akkor a vallásos jelzőre nagy súly helyezendő. Az, amit 
általában világnézetnek neveznek, nem szükségképen vallásos 
jellegű. A vallás kétségtelenül szerepet játszhatik bármely világ- 
nézetben, de nem feltétlenül szükséges benne. A világnézet a 
dolgok alkatának egyetemes határozmányait kutatja s az emberi 
öntudatnak a jelenségek felismerésében való szerepét tudato- 
sitja; a dolgok viszonyait s az embernek a jelenségekhez való 
viszonyát teszi vizsgálódás tárgyává. E munkájában kiindulhat 
tisztán tudományos alapelvekből A vallásos világnézet más sik- 
ban mozog, vallásos előföltevésekből indul ki, A dolgoknak és a 
jelenségeknek Istenre való vonatkozását keresi s ebből a szem- 
pontból ítéli meg azokat. Amint a tudományos világnézetben 
szerepelhetnek vallásos elemek, ép úgy a vallásos világnézetben 
is helyet foglalhatnak tisztán filozófiai mozzanatok. Mégis a kettő 
természeténél fogva lényegesen különböző, Azért nem helyes azt 
mondani általában, hogy az unitáriízmus világnézet, mert az uni- 
tárizmus nem bajlódik a világ jelenségeinek filozófiai természetű 

. magyarázatával! Ellenben, ha azt mondjuk, hogy vallásos világ- 
nézet, akkor ez helyes azon megkülönböztetés alapján, hogy az 
unitárizmus egy vallás s nem tudományos. világmagyarázat. Any- 
nyit azonban le kell szögeznünk, hogy, nézetünk szerint, egyetlen 
vallásos világnézetnek sem sikerült a tudományos világnézet alap- 
fogalmaival ellentétes mozzanatokat olyan mértékben kiküszöbölnie 
magából, mint épen az unitárius vallásos világnézetnek, Az unitá- 
rius vallásnak egyik jogos dicsekvése, hogy hitében sem mond 
ellent az ész törvényének, teszi ezt anélkül, kogy hitének tartal- 
mát, vallásos felfogásának sajátos jellegét feladná. Hitét eszének, 
szívének és lelkiismeretének, ezeknek a belső lelki tekintélyeknek 
befolyása alatt állva, alakítja ki. Azért az unitárius vallásos világ- 
nézetet a benne rejlő tartalom elegendőképen alátámasztja és 
semmi másnemüű, tőle idegen megalapozásra és alátámasztásra 
nem szorul, 


Dr. Varga Béla. 


— 117 — 


A magyar unitárius egyház alkotmányának 
jogtörténeti kifejlődése. 
III. Korszak. 
1778—1850. 
a) A consístoriumok. 

Az 1778, évben Szentábrahámon tartott zsinat, — amelynek 
előzményeiről levéltári anyaggal nem rendelkeztem — ekként ha- 
tározott : 

1. A méltóságos főcurator urnak kötelessége leszen mind a 
Generale Consistoriumban Kolozsváron, mind a Zsinatokban sze- 
mélyesen megjelenni, vagy in casu legalis absentia personalisat 
denominálni, 


Az 1796. évi kaáli zsinat pedig még közelebbről fogja meg 
a kérdést és rendeli: 

1. Hogy ennek utánna a Generale vagyis Főconsistoriumban 
két előkelő alatt: t. i. egy külső rendből való u, m. Főcurator 
és belső rendből való u. m.: a superintendens, avagy püspök 
praesidiumok alatt folytattassanak akármely névvel nevezendő, 
vallásunkhoz valami befolyással levő tárgyak, , , , . 

2. A Repraesentativum Consistorium, vagy annak elülülője, ki 
ezután is a superintendens lészen, legyenek kötelesek ennek utánna 
Ass át k Focurator ürrak esetet cointelligenter lenni... . 

E rendelkezések szerint az elnökség a Főconsistoriumban 
már a paritásos rendezésen nyugszik, 

A világiak irányító szerepe a Repraesentativum  Consisto- 
riumban is előtérbe lépvén, a Képviselő Tanács világi elnöksége 
is elmaradhatatlan volt, 

A világi elemnek a Generale Consistoriumban és az állandó 
ügyvezetést intéző Repraesentativum Consíistoriumban való tér- 
foglalása ebben a korszakban a papi elem háttérbe szoritását 
vonta maga után, Az előző korszakban (1718—1778) a világi elem 

küzdött a paritásos befolyás biztosításáért, a most tárgyalt kor- 
szakban már a világi elem túlsúlya érezhető a Repraesentatívum 


Consistoriumban is. 


A szentábrahámi zsinat (1778) határozata szerint (3 pont): 
A méltóságos főcurator ur Marosvásárhelyt méltóságos Horváth 
Miklós urral tartson mindenkor Consistoriumot azokkal, akiket 
tetszik convocalni a publicumok igazgatása végett. ! 

A mi jogtörténetünknek ez az ugynevezett : marosvásárhelyi 
Consistorium némi átmeneti árnyalódást adott — épugy, mint a 
IL korszakban az: Ecclesiastico-Políticum Consistorium, 

A Kolozsvárt székelő Repraesentativum Consistoriummal 


szemben az 1778, évi zsinat ekként rendelkezett: 


,Ezen marosvásárhelyi consistorium fogja revideálni a T. su- 
perintendens urunkhoz a felséges királyi Guberniumból küldendő 
commissiokra a kolozsvári repraezentívum consíistorium által el- 
készült feleleteket és opiniokat, azhová per scholares cursus tar- 
tozzanak ís elküldeni, ha sietős lészen; ha pedig a Synodust: 
vagy Generale Consistoriumot bevárhatni, cum ex operatis con- 
ceptis et opiniane, akkor T. Superintendens urunk pro concerta- 
tione reprezentalja, 

Mikó a marosvásárhelyi Consistoriumra megjegyzi: . . . ám- 
bár jó célból volt felállítva, még se lehet egyébnek tekinteni ki- 
nőövésnél, azért szokáson kívül ís kezdett menni! . , . 

A hatalmi erők eme ijátékából alkotmányjogilag az váltódott 
ki, hogy a kettős elnökség a Repraesentativum Consistoriumban 
ís (1820—1837.) valóra vált.? 


1 Ekkor a főgondnok P. Horváth Ferencz (1778—1804.) Az unitárius bir- 
tokosság ezidőtájt Marosvásárhely környékén volt túlsúlyban. A zsinat-consis- 
torialis rendszer folyományaként az önkiegészítés korlátlan és szokatlan érvé- 
nyesülése volt. A rendi szervezet korában a szellemi és vagyoni túlsúly a pa- 
pokkal szemben a hívataloskodó nemeseknél és patronusoknál lévén, a refor- 
matio szervezeti elvei dacára az önkiegészítés rendszere a való helyzettel nem 
állott ellentétben. Az egyházmentő nagy munkát a vagyonos nemesség oldotta 
meg s ezért a befolyását bíztosítani is kivánta. j 

Ma a helyzet megváltozott, de azért nyomatékosan hangsulyozom, hogy 
a politikai formáknak az egyházi szervezetekre való erőszakolása : téves írány- 
zat volt és téves irányzat marad minden időkre, 

2 Ez a kialakulás jól megjegyzendő, mert a ref. egyházban ekkor még a 
papi elem és világi elem külön tanácskoznak. 

Az 1872. évi szervezet szerint az egyházkerületi közgyülés elnöke: a 
világi főgondnok vagy helyettese. 

A részletek mellőzésével a kolozsvári főtanács 1837. évifebruár 
hó 8-iki jegyzőkönyvnek 20. pontját idézem: , Két elnöke lévén rend- 
szerintminda Fő, mind a Repraesentativum Consistoriumnak u. m. stb. 

A világi elem előtérbe nyomulása a zsinati és főtanácsi ülé- 
sek tagjainál ís mind jobban és jobban kidomborodik. 

A Főtanács önkiegésziítésének módja szempontjából az 1793. 
évi jegyzőkönyv tájékoztat. Eszerint , a consistorságra candidatió 
tétetik sa candidatusok közül történik szózatolás által a választás." 
Az 1796. évi jegyzőkönyv szerint az önkiegészítést a zsinat és a. 
főtanács végezte a külső rendből önként megjelenő nemesi em- . 
bereken kívül a nem nemesi és nemesi rendből ,avégre kívá- 
lasztandó értelmesebb férfiak közül". 

Ez a rendelkezés az 1848. év előtti rendi alkotmány kor- 
szakában a democraticus irányzat szempontjából különös figyel- 
met érdemlő körülmény, jóllehet a nagyrészben székelyföldi s 
ekként kiváltságos területen fekvő egyházközségi életünk szem- 
pontjából nagy akadályba nem ütközött. Egyházunk demokratikus 
szelleme tényekben nyilvánult. 

A marosvásárhelyi és kolozsvári ügy-intéző Consistoriumok 
hatásköri harca tekintetében a jogtörténeti hatóerő egyenes vo- 
naluságát hangsulyozza 1796-ban a kaáli zsinaton a tiszteletes 
praeses úr (püspök), amidőn ezeket mondja: . . . sajnálattal ér- 
tette volna másoktól s maga is fájlalva szemlélné némely jeleit, 
miként kívánnák némely hitbéli atyánkfiai az emberi emlékezetet 
feljül haladó üdőktől fogva vallásunk ügyes-bajos dolgainak a 
közjóra való igazgatására dicséretes eleinktől rendeltetett Gene- 
rale vagyis Főconsistoriumunktól és ugynevezett Repraesentatiívum 
Consistoriumunktól, mely amaftól függ, magokat külön választani 
és egy ugynevezett , Seculare Supremum  Consistorium"-ot? csu- 
pán külső rendből való személyekből állítani, mely az ugyneve- 
zett seculare objectumokat külön tractálja, azokról külön hatá- 
rozzon, végezzen, holott minden, vallásunkat akármely kítsin 
pontban illető dolgok eddigelé mindenkoron külső és belső rendből 
való személyekből álló consistorialis gyüléseken egybevetett érte- 


! Az 1775. évi torockószentgyörgyi  szinat elrendelte, hogy Derzsen két 
kurátor tétessék haladék nélkül: egyik a parte libertinorum, másik jobbagiorum. 

? Ez ráutalás a reformátusoknál tényleg külön ülésező és határozó Eccle- 
siastico-Politicum consistoriumra. 

lemmel s akarattal traktáltattak, folytattattak és együtt igazittattak 
szembetünő haszonnal, , . , ! 

A további részletezést — jogtörténeti szempontból — mel- 
lőzhetem, mert a lényeg a püspök nyilatkozatából szabatosan tör 
előre: a külső és belső rend együttes tanácskozása és határozása, 


b) Az egyházkörök. 

A köri közgyűlések alkotmányos összeállításánál e korszak- 
ban sem lehet sem a presbiteri rendszer, sem a képviseleti rend- 
szer kifejezett alkalmazását felismerni, 

Az egyházköri közgyülési szervezet e korszak elején még. 
mindig a papok, kántortanitók és nemesek egyházköri közgyűlése 
volt a nép képviseleti vagy az egyházközségek presbiteri rendszerű 
képviselete nélkül. 

A levéltári anyag rendszeres feldolgozása nélkül azt nem 
lehet pontosan megállapítani, hogy az egyházköri közgyűlés, mint 
egyházkormányzati terület, mely években miként fejlődött, azon- 
ban a tények azt igazolják, hogy e korszak vége felé (1778—1850) 
már az egyházközségek gondnokai is a köri közgyülés tagjai. Ez már 
az egyházközségek választása folytán kijelölt személy, aki az egy- 
házközségi hívek képviselőjének is tekinthető. 

A jellegzetes az, hogy egyházunkbán a presbiteri elv, vagy 
a presbyteri rendszer a legkönnyebben és minden veszély nélkül 
a legkorábban és legteljesebeen a köri közgyűlésben lett volna 
megvalósítható s ennek dacára a köri közgyűlés fejlődött a leg- 
lassabban egyházalkotmányunk nagy feladatok megvalósítására 
hivatott szervévé.? 

Nem hagyom azonban figyelmen kivül, hogy minden im- 
perium nyomása a legrettenetesebben a vidékre nehezedik reá, 

1 E gondolatok világosan állítják előnkbe, hogy egyházunkban a világi 
elem a Consistoriumban és a synaton a papi elemmel együtt tanácskozott és 
határozott, nem mint az erdélyi református egyházban. 

Ez a püspöki felszólalás nyilvánvalóvá teszi, hogy a Generale Consis- 
torium és Synodale Consistoriíum rendszeres müködése mellett a református 
1709 és 1713 évi szebeni szervezet szóhangzatának megfelelően 1729-ben meg- 
szervezett , Ecclesiastico-Politícum Consistorium" rendszeresen nem működött 
és jelentősége abban ismerhető fől, hogy a megelőzőleg tisztán papi jellegü 
egyházi testületeket vegyes jellegü (papi és világi) testületekké formálta át. 

i 2 A consístoriális egyházígazgatás folyómányaként a püspök az esperesen 
át érvényesítette hatalmát. 

A vidéki életet megköti és mintegy mozdulatlanságra kényszeriti. 
Amig a szabadabb szellemet a főbb testületekben veszélytelenül — 
lehet hangoztatni és a szabadabb irányzatot kissebb kockázattal 
lehet bevágni, addig vidéken a hivatalos nyomás egyéneket és 

családokat tesz tönkre sokszor egész ártatlan, kicsiny jelentőségű . 
nyilatkozatért, vagy önmagától adódó megmozdulásért. 

Az erdélyi protestáns egyházak a XVIL végétől és XVIIL . 
századon át nehéz megpróbáltatásokat állottak ki s eközben az 
unitárius egyház nem egyszer a lét és nem lét kérdése előtt 
állott, azonban a Dávid Ferencz egyistenhítét a világiakban sze- i 
"gény és sok szenvedést kiállott unitárius papság lelki emelkedett- 
séggel és apostoli alázatossággal mentette át a szabadabb szel- 
lemüű ujabb korszakba és az önzetlen, áldozatkész unitárius va- 
gyonos emberek a regulák csekély figyelemre méltatásával ígye- 
keztek az állammal szemben az ügyek vitelére alkalmas egyházi 
testületeket megszervezni és a lehetőségek között működtetni. 

Erről a korszakról elmondhatom, hogy nem az irott jogsza- 
bályokban, hanem az unitárius emberek nemes fellángolásában és 
az egyazon célra törekvő harmonikus munkájában, találhatjuk 
meg a legszebb rendet biztositó unitúrius egyházi szellemet. 


i 


c) A presbíteríumok. 


Az enciklopedisták tevékenysége a polgári politikai szabad- 
ság szempontjából a nyugateurópai kultúra keretében korszakos 
eredmény volt. A szabadságszellem a különböző országokban a 
legkülönfélébb formákban nyilvánult meg. Én Magyarországon a 
protestáns egyházakban megnyilatkozó szabadabb szellemet ís 
ez általános hatásu jelenségre vezetem vissza. 

A francia szabadságszellem hatása alatt a presbiteriumok 
alakulása közkivánságra érlelődött, azonban gyakorlatilag csak az 
1848. évi politikai átalakulás hozta meg, hogy a protestáns egy- 
házak egyházalkotmányaikban rendszerbelileg valóra válthatták, 
amit a reformatió elvi alapul hirdetett: a presbiteriális rendszert. 

Az unitárius egyházban 1785-ben jött létre a presbiteriu- 
mok, vagy az előző korbeli megjelöléssel: a domesticum con- 


sistoriumok megszervezésére vonatkozó egyházi törvény ily 
cimen : 


asks ea rak MÁ mA Onan ét 


tm... 


dass 


en ji22 

? A Domestícum Corisistoriumról, vagy Választott Személyek 
"elállításáról s azok Hívataláról, annak módjáról : 


Mind a mostani 1785. esztendőben jött, mind ezután 
is lejendő királyi rendeléseknek, mind az ecclesia akármi 
névvel nevezendő közönséges dolgainak jobb renddel és 
tsendesebben való igazítására és az eddigi ecclesia gyülései- 
ben többire mindenkor esett veszekedéseknek eltávoztatá- 
sára választassanak ecclesiai különös, vagy Házi Consisto- 


riumul bizonyos jó lelküű-ismeretü értelmes személyek 
eszerint : 


1-mo: Egy familiából candidaltassanak két-két sze- 
mélyek, kik vénebbek és értelmesebbek és azok közül, akit 
az ecclesia választ, az bé eskettessék, mig 7, vagy 9, vagy 
11 etc, lészen, az ecclesiák mivolta szerint. 


2-do: Ha valamelyik kihal, az helyett a Consistorium 
válaszszon vagy azon, vagy (ha abban nem lenne) más fa- 
miliából, ismét alkalmas személyt. 


3-tió: A dekány és T. pap iís a Consistoriumban, 
midőn közönséges dolgok agítaltatnak, mindenkoron jelen 
légyen; de kivált a dekány, ha a consistorok közül való 
nem lévén, csak akkor voxollyon, mikor a többi voxok 
megegyeznek, minthogy a dekány perli az engedetleneket, 
mikor ki kellett menni az itéletből a dekánynak.! 

A szabályzat után egyes ecclesiáinkban alakultak presbíte- 
riumok (domesticum consíistoriumok), azonban általánosan még 
nem ment gyakorlatba, A rendszerben pedig egyáltalán nem volt 
teljes egység. 

Az 1842. évben a verespataki eklézsia számára egy külön 


1 Az érdekes szervező szabályzat az értelmesebb öreg kort kívánja a 
presbíteriumba juttatni, tehát a szellem a nevezetnek megfelel. 

Sajátságos, de a falu lélektana szempontjából jellegzetes, hogy a jelölés 
családok szerint történik. Az egyház szempontjából jelentős családok tagjai közül, 

Igen jellegzetes a Generale Consístoriumban alkalmazott önkiegészítés 
elvének a kebli tanácsnál való érvényesítése. 

Jellegzetes, hogy a presbíterré választás élethossziglan történt. 

Ma furcsának találjuk, hogy a presbitereket nem az egyházközség kőz- 
gyülése választotta, azonban a helyes iírányu szervezés nemsokára bekövet- 


kezett. 

nIgazgatási Terv" készült, amelyben az elnöklés a domestícus 
curatort illette. 

A pap, mint az eklézsiának lelkipásztora, tagja a Domes- 
ticum Consistoriumnak, de sőt első consistor , 

E korszakból — az elmondottak után — több részletet ki 
emelni nem kivánok, mert az elvi irányzatok megnyilvánulásái 
tartom hangsulyozandónak. 


 4:e 


IV. Korszak. 
1850—1900— 1921. 


E korszak küszöbén egyházunkban a konzisztoriális rend 
szerrel összekapcsolt zsinat-presbiteri rendszer már vázlatosan 
volt képezve, 

Az egyházközségekben már meg voltak szervezve a presbi 
teriumok és az egyházközség a közgyülésben gyakorolta a hive 
ket megillető jogokat. 

II. Az egyházkör már alkotmányosan megszervezett testület 
de az egyházközségek képviselőket még nem küldenek. A kör- 
nyéki eklézsiákból tagokként a papok, iskolatanítók és gondno- 
kok jelennek meg. 

IIL A központi szervek : 

1. Generale Consistoriumn — Egyházi Főtanács (Supremum 
Consíistorium),. 

2. Synodale Consistorium — Zsinati Főtanács, 


3. Ügyintéző testület : Repraesentatiívum Consistorium — Egy- j 
házi Képviselő Tanács, 


! Ezeken a kanonokon és az 1851. évig kialakult gyakorlaton épült föl 
a presbiteriumra vonatkozó szervezeti összeállítás, 


2 Az előző korszakban a zsinati rendszerből fol 


yó főtanácsokat helyez- 
tem előtérbe. 


E korszakban a presbiteri rendszernek megfelelően az egyházközségeken 
kezdettem és a körökön keresztül jutottam el a Consistoriumokhoz. 

Már itt megjegyzem, hogyha mi őszintén akarjuk a presbiteri rendszert 
életre hívni, akkor az első bátor lépés a papot tartó eklézsiák tagválasztó jo- 
gosultságának elismerése. Ez a jogosultság teljesen egyenlő, 

Más kérdés az, hogy a közbevetett szervezeteknek — a köröknek — 


mily mérvben juttatandó tagválasztó jogosultság. A vezetőség hivatalból úgy 
is tagja a főtanácsnak. 


zs 


szét 

E szervezetek vannak ma is, azonban az egyház alkotmá- 
i1yának jelenlegi lényegét csak akkor ismerhetjük meg, ha rész- 
etesebben kifejtem azokat az irányelveket, amelyek az 1851— 
1900-ig tartott codificalást befolyásolták.! 

Az erdélyi református egyházkerületben már az 1830-as 
:vekben megkezdett szervezeti átalakulás 1872-ben fejeződött be 
— a képviseleti elv érvényesítése alapján. 

Az együtt lakó unitárius hívek ís a szervezet átalakítását a 
eépviseleti elv hangoztatásával kezdették követelni. 


a) Presbíteriumok. 


Az udvarhelyi kör szabatosan megjelölte a követelményt, 
nogy az egyes eklézsiák az egyházköri közgyűlésre — a hivatal- 
Dól való tagság helyett — képviselőt, saját maguk választotta 
képviselőt küldjenek. Ez már a presbiteri szervezet kiépítésének 
helyes elgondolása volt, 

A főhatóság ezen tulmenőleg 1872 évre már az egész egy- 
házi szervezetre kiterjedő javaslatot dolgozott ki, azonban az 
1873, évi Főtanács a javaslatból csak az Egyházközségekre vonat- 
kozó részt emelte törvényerőre. 

Eszerint a presbíterium tagjait a közgyűlés választja három 
évre, A három évet betöltött tagok kilépnek, de ujból választ- 
hatók, 

. A presbiterek az irástudók közül, a koruknál, képességük- 
nél és buzgalmuknál fogva alkalmasabb tagokból választattak. 

A presbiterium és a közgyülés elnökei: a pap és gondnok, 
akik egyetértve hívják össze a gyűléseket, de egyik elnök szük- 
ség szerint magára is hívhat össze közgyűlést és presbiteri gyülést.? 


1 A magyarországi ref. egyházkerületek az önmagukat kiegészítő presbi- 
teriumok helyett a képviseleti rendszert 1860-ban hozták be. 

Az erdélyi egyházkerület az egyházközségek presbiteriális ujjászervezését 
1861-ben vitte keresztül. 

2 Ekkor kilátásba helyeztetett, hogy a Főtanács a 2-od és 3-adfoku kép- 
viseletet ís megvalósítja. Ez azonban csak lassan ment teljesedésbe. 

A sok tárgyalás után az 1899. évi főtanács 6 és 7—1899. jkvi pontok 
alatt törvényerőre emelte a központi hatóságokra vonatkozó javaslatot s ehhez 
képest: 1900. évi január 1-ével az E. K. Tanács az új szervezet alapján kezdette 
mes működését és az Egyházi Főtanács ís 1900-ban már az uj szervezet alap- 


ján ült össze. 

b) Egyházkörök. 


Az 1850—1902. években a partialis synodusnak — a köri 
közgyűlésnek tagjai: 4 

1, A környékbeli minden pap és mester, a tisztességes nyui 
galomban (honesta vacantia) levőket is ide értve, 

2. A világi rendből mindazon egyházi tanácsosok, kik a kört 
nyékben laknak. És ezeken kívül a környéki birtokos nemesek; 

A tagoknak nem szabad elmulatni a gyülést, hanem meg 
kell jelenni, A világi rendbeliekre nincs ugyan büntetés szabva z 
meg nem jelenésért, de a meg nem jelenő papra 3 Írt 50 kri 
van vetve. (Kol. főtan, 1699 és tordai főt. 1738.) 

A helyes mentség a bírság alól mentesített! 3 

Az egyházköri gyülésnek általában tárgya mindaz, ami a. 
környéki vallásos és oktatás ügyet illeti.? : 

E szerint látjuk, hogy e korban a köri közgyűlésen az egy 
házközségi képviseletnek alig van valami nyoma, jóllehet az au- 
tonomián nyugvó protestáns egyházakban az egyházkör hatás- 
körének teljes gyakorlása az egyházközségek közigazgatásának! 
jóságával áll szoros kapcsolatban, 

Érthető tehát, ha az 1860-as években az egyházkörök szer- 
vezésének kérdése is különböző formában felszinre került. Az 
1872. évben elkészült javaslat egyik készítője arról ekként 
számolt be: 

"A képviseleti rendszernek mindenütt való behozatala iránt 
való törekvés már huzamosabb idő óta foglalkoztatja vallásközön- 
ségünket is, amelyből a képviselet elemei eddig se hiányoztak. 


! Mikó megjegyzi, hogy az esperes választásakor az eklézsiák képviselői 
és a felügyelő-gondnok választásakor az eklézsiák gondnokai jelen legyenek, 
ennek egyéb törvényes alapja még nincsen, mint a 61. és 82. §-ban elé adva van, 

A 61. §-ban megemliti, hogy az udvarhelyi partialis választását az es- 
peresi választásra nézve azért vetette vissza, hogy azon választásba a környéki 
eklézsiák a Canon szerint nem folytak be, A főtanácsi jegyzőkönyvekben azon- 
ban ezt a canont nem találta, 

A 82. §-ban a gondnok választásánál megjegyzi, hogy 1836-ban a kép- 
viselő Tanácsban az az indítvány tevődött voit, hogy a felügyelő-gondnok vá- 
lasztásakor az eklézsiák kebli gondnokai ís szózatoljanak. Ez el ís fogadtatott 
és főtanácsra terjesztendőnek határoztatott, de hogy a Főtanács ezt az indiít- 
ványt canonná tette volna, annak nyomát nem találta, 

? Mikó a 9. §-ban 1—14 pontok alatt sorolja föl az ide tartozó tárgyakat, 

. Az egyházköri közgyülés szempontjából pedig azt emelte ki: je- 
lenleg az egyházköri közgyűlésnek tagja minden belső ember, a 
. javaslat szerint pedig csak felváltva lennének tagjai a belső em- 
. berek: fele az egyik, másik fele a másik közgyűlésen. 
i Továbbá: jelenleg az eklézsiák az egyházköri közgyűlésekre 
. képviselőket nem küldenek, mig a javaslat szerint mindenik ek- 
lézsiának egy képviselő küldésére jogot ad. 

A javaslatnak ez a része nem emelkedett jogerőre s ezért 
.a fentebb ismertetett rendszer állott fenn 1902. évig (Főtan. jkv. 
107. pont). 
3 Ez időszakra vonatkozóan írja 1885-ben egyik kritikusunk : 
. nekünk ugy tetszik, hogy egyházköri hatóságaink eljárásában tőbb 
. a ceremoniale, mint a közigazgatás. Szükség van arra is, de mi 
£ másikkal együtt akarjuk: a jó szertartást a jó ügytartással.? 
Az 1902. évi törvény nagyban és egészben e kívánság valóra 
. váltását lehetővé tette." 


L/ 


VÁGY IK ANNE  KET RA RE 


1 A tervezet így hangzott: 

Az egyházköri közgyülésnek tagjai : 

a) A környéki esperes, felügyelő gondokok és jegyző; 

b) A környékben lakó egyházi tanácsosok ; 

c) A belső emberek fele; felváltva egyszer a pap, máskor az iskola- 
. mester, még pedig ugy rendezve, hogy az eklezsiák feléből mindig a papok, 
: másik feléből az iskolamesterek ; 

É d) Minden eklezs ának egy képviselője, kit választ az eklézsia közgyű- 
. lése a presbyterek közül. A képviselők választatnak egy rendes egyházköri köz- 
. gyűlésre, de megbízatásuk az azon évben tartandó rendkívüli egyházköri köz- 
. gyűlésre is kiterjed". 

E javaslatnak a c) pontja egészen furcsa elgondolás még a mi szegényes 
. viszonyaink között is. 

A d) pont alatti képviselet nagyon bátortalan kezdeményezés. De egé- 
— szen szokatlan az a megszorítás, hogy a közgyűlés a köri képviselőt csak a 
presbyterek közül választhatta volna. Ha a közgyűlés választ, akkor minden 
tag figyelembe jöhet. Más, ha presbyterium küldi ki 1—2 tagját ! 3 

2 K, M. 1885. XX. £. 109. s köv. lap. 

3 Az én nézőpontom szerint, amint ezt már említém, a presbíteriális 
rendszer a legkönnyebben az egyházkörökben lett volna teljességgel életre- 
hívható és kipróbálható. Sajnos, a mi szegényes viszonyaink között, vagy a 
köri (helyi) vezetők téves állásfoglalása folytán ezírányban nem volt elég ha- 
tékony az erőkifejtés. 

Szerintem az egyházkör feladata a helyi érdekek figyelembe vételével az 
egyházközségek intenziv beléletének az irányitása. lde kell concentrálni a kör 

c) A consiístoriumok. 

Már jeleztem, hogy e korszak elején (1850) a főhatóságok : 
(központi szervek) egymáshoz való viszonyukban a történeti fej- : 
lődés eredményében már ki voltak alakulva, azonban a zsinatii 
és consistorialis rendszer erőteljes érvényesülése folytán a Gene- : 
rale Consistorium és Synodale Consistorium a hivatalból való 
tagokon kivül az önkiegészítés alapján voltak megszervezve. 

A dolog természete szerint ez nem is lehetett máskép, , 
mert az egyházközségi képviselet még az egyházköri közgyülés- 
ben sem érvényesülvén, annál kevésbbé lehetett a presbyterialis : 
szervezet tovább fejlesztéséről és a  Generale Consistoriumban 
való érvényesüléséről beszélni. 

A reformatio folytán keletkezett történelmi egyházak a hit- 
elvi kérdéseket és az egyház szempontjából annyira fontos iskola- 
ügyeket a zsinatban intézték. Az egész egyház irányítása a Zsi- 
natokon, majd a világi elem részvétele után az Egyházi Főtaná- 
csokon történt, 

Az évenként egyszer-kétszer összeülő Consistorium Gene- 
rale et Synodale ügyvitele a jelzett testületek nevében a Repre- 
zantativum Consistorium utján történvén, e permanensen tevé- 
. kenykedő testület tagjai nem lehettek mások, mint az önkiegészi- 
tés utján megszervezett Consistorium Generale kiválasztott tagjai. 

Magától értetődő tehát, ha az egyházkörök a Repreasenta- 
tívam Consistoriumba beküldhettek képviselőt. j 

Már most az egyházközségekre és egyházköri közgyülésre 
nézve hangoztatott , képviseleti elv" figyelembe vétele mellett ké- 
szitett 1873. évi tervezet az Egyházi Főtanács és Zsínati Főta- 
nács alkotmányos összeállítását akként tervezte, hogy 

1. a zsinati és egyházi főtanács elnökei: a püspök és fő- 
gondnok, 

2. Tagok : 

a) Hivatalból: az esperesek és egyházkörnyéki jegyzők, egy- 
házkörnyéki és iskolai felügyelő-gondnokok és rendes tanárok, 
vezetésre hivatott híveink tevékenységét s akkor az egyházközségi autonomia 
megsértése nélkül is az egyházi belmisszió kérdése jobban megvalósitható. Az 
vegyakaraton álló" egyházkör ebben az irányban egyházi szempontból valóban 
nagyot művelhetne. Ezúton a központi irányítás sulypontja az egyházkörökbe 
helyeződnék át s ez volna a belmisszió szempontjából az egészséges fejlődés. 

b) Választás (önkiegészítés) utján 55 egyházi tanácsos, ki- 
. ket a főtanács a két elnök egyetértve tett előterjesztésére titkos 
. szavazattal általános szótöbbséggel választ. 

d c) Egyházkörnyéki képviselőket a körök választották volna : 
§a)-a miklósvári kör 0-2. egy — egyházi és egy világi, 


MEVGAS TS fejérükör vessz é ss egy MS cSZeGY 5 
EC) az udvarhelyi kör 0. két ae és" ket 7 
Ed) a kereszturi kör 0 három 58 és három — ,, 
Me rarmarosi kör " 5. két 1" S éSEkél rő 
8" a küküllői kör ..... . egy 1. e éSSEgy 17 
.§) az aranyos-tordai kör két 7  és"két 9 
h) a kolozsdoaokai kör 9. egy 1 cés egy fi 
képviselőt. 


i) A kolozsvári eklézsia két és a tordai eklézsia két képviselő 
küldésére lett volna jogosult, 
1 Ez a szervezeti beosztás az alkotmányos szervezet tekinte- 
. tében teljesen azonos Egyházi Főtanácsra és Zsínati Főtanácsra 
. egységesen érvényesült volna. ; 
A Képviselő Tanácsban a kör képviselete csak közvetett 

. formában: az esperes utján jött volna létre, 
; A választott tagokat e javaslat szerint ís a Főtanács válasz- 
. totta volna a Kolozsvárt lakó egyházi tanácsosok közül! 
i E javaslatot azért tartottam részletesen ismertetendőnek, 
. hogy pontos összehasonlítást tehessünk az 1899. évben 6. és 7, 
. jkvi szám alatt keresztülvitt reform lényegével 
: A református egyház egyházkerületi, zsinati és conventi szer- 
. vezetével és a magyar lutheránus egyház egyházkerületi és egye- 
. temes közgyűlési szervezetével szemben, a továbbiak kellő meg- 
. érthetése okából, szükségesnek tartom kiemelni, hogy az unitá- 
. rius egyházban az egyházközségek csekély számára és a hivek 
lélekszámának aránylagosan csekély voltára tekintettel három és 
fél évszázad alatt nem mutatkozott szükségesnek, hogy az. egy- 
. házi ügyeket intéző Egyházi Főtanácstól (Generale Consistorium) 

eltérő szervezetű zsinat (Synodale Consistorium) szerveztessék. 


bla tlkékészlk / 


1 A multban is az utazás nehézségei és a szegénység épugy befolyásol- 
. ták egyházi szervezeteink lendületes működését, mint most. 
Érthető, ha a kolozsváriak által akarták a határozatképességet bíztosi- 
tani, Akkor nem volt bizalmi válság ! 

A világ egyetlen unitárius püspöke alá tartozó magyar uni- 
táriusok egyházalkotmánya a Generale Consistorium és Synodale 
Consistorium szervezetét — amint a részletekből láthatjuk — 
kezdettől fogva azonos szervezetü testületként állította be. A mi 
híveink számához képest nem volt lehetséges, hogy kellő tevé- 
kenységre alkalmas külön Főtanácsot és megint más személyekből 
álló és lényegesen eltérő hatáskörü zsinati Főtanácsot szervezzünk. 
De a számszerű lehetőség mellett, a canonok rendelkezésein ke- 
resztűl ítélve meg a fejleményeket, nem hagyhatom megemlítés 
nélkül, hogy mi az önkiegészítés elve dacára a demokratikus ki- 
választódásnak a lehető legszélesebb keretben kivántunk teret 
biztosítani, ellenben a külön megszervezhető s kétségtelenül ma- 
gasabb testületet képező zsinatra a főtanácstagokon kivül nem 
lett volna mindig elégséges emberünk. j 

A szervezeti azonosság mellett a hatásköri megszabásában 
jelentkezik a két testület közötti különbség. 

E tétel helytállósága szempontjából az egyháztörténeti ada- 
tokra utalok. 

A zsinat egyházunkban a legszélesebb hatáskörü testület volt, 

A zsinat fogalmilag magában foglalja a Főtanács (Generale 
Consistorium) teendőit is, de mindazok a tárgyak, amelyek szí- 
goruan a zsinat hatáskörébe nem tartoznak, elhagyhatók,. 

Ilyen értelemben idézem Mikó eme meghatározását: zsinatot 
magára főtanács nélkül gondolni sem lehet, de én ezzel szemben 
kimutattam, hogy zsinatot lehet tartani kizárólag: püspök s fő- 
gondnok választása, illetve papszentelés céljából is.! 


E két fő testület hatáskörének közelebbi részleteit a jelenlegi 
állapotot szabályozó egyházalkotmány tünteti föl 

Az eddig ismertetett szabályokat és az 1902. évig végre- 
hajtott szervezkedést a Főtanács (107—1902. jkvi szám a.) egybe- 
foglaltatta s ez az összefoglalás tárja elénk rendszeres egységben 
az Unitárius Egyház jelenlegi alkotmányát.? 


! Lásd munkám III. kötet. 185—180 lapjain, 

A zsinatról az 1751, évi Instructió rendelkezik a legrészletesebb apró- 
lékosságokkal. A zsinatok ügyrendjét az 1760. évi szabályzat tartalmazza : 
Aecuda in Synodis. 

? 1—136. §. — egyházközségek ; 137—199 §. — egyházkörök ; 200—213 
§. — Egyházi Főtanács ; 214—222 §. — Zsinati Főtanács; 223—233 §7éz Bi 

3 ú Ezen az egységes szövegen azóta igen lényeges változtatások 
. történtek, azonban ezeket a módosításokat csak a törvénygyűjte- 
. ményem tárja elénk. 

A E vázlatos rendszerbe foglalással azt az irányt akartam szem- 

; léltetni, amely egyházalkotmányunk fejlődésében jelentkezett. A 

. mai állapotok által:követelt irányt be kell kapcsolni a multba, 

. mert szerves továbbfejlődés nélkül maradandót alkotni nem le- 

E hetett volna és nem lehet ma se. 

Minden radikális kisérletből vissza kellett térni a megsza- 
kadt fejlődéshez. Ez a mi helyzetünk is. 

A jogtörténeti előzmények után most már élesen szembe 

. lehet állítani a reformatio által az egyházalkotmány alapjául hir- 

i detett presbiteriális rendszert — az állampolítika szótárából köl- 
csönvett , képviselet" rendszerével. 

Az egyházi életben az egyházközséggé szerveződött hívek a 

. presbiteri intézmény által kívánják az egyház ügyeit intézni Itt 

. az egyházközség képviselete a lényeges. 

. Kepviselő Tanács, Egyházi tisztviselők; 244—247 §. — Pűspök; 248—250 
§. — Főgondnok ; 251—252 §. — Egyházi főjegyző; 253—254 §. — Egyházi 
közügyigazgató ; 255—273 §. — Egyházi titkár; 274—281 §. — Egyházi pénztáros; 
282—283 §. — Ellenőr: 284—290 §. — Számvevő, 291—297 §. — Jogtaná- 
csos ;: 298—306 §. — Joszágigazgató ; 307 §. — Az egyházi törvényekkel ellen- 
kező minden korábbi törvény, rendelet és jogszokás hatályon kívül helyeztettek. 

1 Nem lehet elég nyomatékosan hangsulyozni, hogy a mi egyházunkban 
egyesek évtizedek óta a központi igazgatási szervben: az E. K. Tanácsban és 
Főtanácsban keresik a hibát, holott az egyházi élet bajait a belmissio keretében 
kellett volna gyógyitani. Aki a falusi életviszonyokat közelről ismeri, az tudja, 
hogy a protestáns egyházakban a vezetők és a nép között oly eltávolódás tör- 
tént, amit állandó alkotmányos panaszokkal nem lehetett kitölteni. A hivatásos 
vezető nem a szervezeti panaszok által kivánt változtatások utján juthatott és 

, juthat a nép megváltozott érzelmi világához, hanem a lelki életben nélkülözhe- 
tetlen kapcsolat révén. Ebben az irányban már régen az egyháztársadalmi intéz- 
mények, a szórványgondozás, belmiszszíói munka és a helyi érdekek hatékony 
istápolása utjára kellett volna lépni s az állandó alkotmánysérelmek helyett 
ebben az irányban kellett volna egyakaraton levő egyházi szellemet s nem 
csupán sérelmi szempontokban kimerülő köri szellemet teremtetni. 

A szervezeti törvény revíziója tehát önmagában — akármily megoldás 
jut is törvényerőre — nem sokat fog érni. Uj érzelmi világot, uj szellemet kell 
teremteni s akkor a rossz törvények ís alkalmas keretnek bizonyulnak a tar- 
talmas egyházi élet valóra váltására. A helyzet nehézségét mindig elismertem s 


most ís elismerem. 

A politikában az egyéni jogokat élvező polgárok a saját 
képviseletőket tartják fontosnak, az érdekképviselet ujabb árnya- 
lásában. 

Az 1848-as évek után a protestáns egyházakban, szerintem, 
tévesen választották jelszónak a , képviselet" elvét, hisz három és 
fél évszázad óta vajudott, a politikai berendezkedés következté- 
ben —, a presbiteri elv és presbiteri rendszer valóra válása, 

Ebből a szempontból azután jellegzetes, hogy az erdélyi 
református egyház jogtörténeti fejlődésének folyományaként külön 
fenntartásokkal élt az 1904—7. évi egységes református törvény- 
könyv intézkedéseivel szemben, ; 

E törvény keletkezése rendjén az ís kiütközött, hogy a ti- 
szántuli kerület is a másik három kerülettől eltérő szabályok. 
szerint élt.! 

Ezekkel kapcsolatban Kun B. a presbiteri és consistoriális. 
kormányzás egybevetése után ezt mondja: teljesen zsinatpresbi- 
teri rendszerü-nek a magyar református egyház alkotmányát épugy 
nem lehet mondani, mint az erdélyi egyházkerület alkotmányát. 
De még kevésbbé lehet azt állítani, hogy az erdélyi egyházalkot-. 
mány képviseleti volna. a 

Azonban az kétségtelen, hogy mindkét egyházalkotmány 
alapjában képviseleti és pedig zsinatpresbiteri elvek szerint van 
felépítve, 

Kun azonban helyesen tanitja: a képviseleti és a zsinat- 
presbiteri elv egymással nem ellentétesek, bizonyos értelemben 
egymást fedő fogalmak, bár semmi esetre se ugyanazon jelenté- 
sűek (221. 1). 

Ezeket azért tartottam szükségesnek kiemelni, hogy a mi 
törvényünk sehol se juttatja kifejezésre az alkotmány alaprend- 
szerét, alapelvét, 

A református 1904—7, évi alkotmánytörvény 2. §-a kifeje- 
zetten ezt mondja: A magyarországi református egyház zsinat- 
presbiteri elvek szerint igazgatja és kormányozza magát. 


! Lásd részletesen Kun B.: A magyar református egyházalkotmány. Deb- 
recen, 1908. Fennebb reámutattam a Komjáti kanonok és a Gelei Katona Ist- 
ván által szerkesztett Canonok területi hatályára, amelynek következményei 
századok mulva ís jelentkeznek. 

A 8. §. azután az erdélyi egyházkerület részére: a több- 
százados különállás folytán kifejlett alkotmányos szervezetet érin- 
tetlenül hagyta és részére fenntartotta, hogy ,alkotmányát jövő- 


. ben ís a képviseleti rendszer elveivel összhangzóan tovább fej- 


leszthesse . , ." 

A trianoni állapotok folytán a tiszántuli és erdélyi egyház- 
kerületek egy imperium alá jutván, egyházalkotmányukat közö- 
sen készítették el, A kezemben levő tervezet 2. §-a szerint: a 
romániai magyar református egyház magát a zsinatpresbíteri elvek 
szerint kormányozza. 

A 4. §-ban már így: ügyeit a jelen egyházi törvényben 


megállapított fokozatos képviselő testületek . , . , intézik . . , .! 
A fentiek után elvileg ez lett volna helyes: a presbiíteriális 
rendszernek megfelelő fokozafos testületek , . . , intézik , , , , ! 


Az unitárius egyház jogtörténeti anyaga alapján én se álla- 
pithatok meg mást, mint ami a fentebbiekből kilátszik, hogy az 
unitárius egyház, mint a reformatio egyik eredménye, a presbi- 
teri elvet alkotmányának alapjául elfogadta, de a kor viszonyai 
szerint az egyház alkotmánya kezdetben mégis csak zsínat-con- 
sistoriális rendszerű volt és a kimutatott fejlődés eredményében 
jutott el: a zsinatpresbíteri rendszerig. 

A magyar unitárius egyház jelenlegi alkotmányát a zsinat- 
presbiteri elven felépült alkotmánynak kell minősíteni, 

A zsínatpresbiíteri rendszer, az ismertetett fejlődés szerint, 
lényegileg a zsinati rendszerben csúcsosodott ki a presbiteriumok 
nélkül. Ennek fejlődését nem a községek presbiteriumaiból kiíin- 
dult fokozatos testületek irányították, hanem az önmagát kiegé- 
szített Főtanács (Supremum Consistorium) döntött és cselekedett. 

A zsinatokon kezdetben a papság irányította a hiveket, 
holott a protestáns alkotmányok a világi elem paritásos befolyá- 
sát igénylik. A vegyes főtanácsban ez vált valóra. A zsinati uni- 
táriusság, az egyházzal szemben felelősségének magaslatán állva, 
határozott és cselekedett mindig. . ; 

A presbiteri elv szabatos és teljes érvényesülése nálunk 
csak 1848 után kezdődvén, annak befejezéshez jutásáig még 
hosszu ut van, A presbiteriális elv gyakorlati kiépítése után be- 
szélhetünk csak majd a presbiter-zsinati rendszer megvalósulá- 


sáról, 

A magyar unitárius egyház alkotmányának jogtörténeti kifejlődése. 


Mindaddig a fejedelmi egyház-kormányzásra hivatott con- 
sistoriális rendszert a presbiíteriális szervezkedés keretében ís meg 
kell, hogy tartsuk az autonomicus egyházszervezet irányítására 
évszázados multja szerint bevált intézményként. 

Én tanulmányaim rendjén arra a meggyőződésre jutottam, 
hogy az egyházi szellem felébresztése, kifejlesztése és megerősi- 
tése a helyi egyházközség és a helyi viszonyok összefogó irányi- 
tására hivatott egyházkör feladata. Az egyházközség belmissziós 
életét ma már a pap irányításával a presbiterium és az egyház- 
társadalmi intézmények kell, hogy valóra váltsák. Az esperesi 
hatalom a demokratikus elem kulturális kifejlődése folytán a 
közgyűléssel megosztva lehet az egyházköri élet hatékony té- 
nyezője,! 4 

A helyi feladatok egyakaraton való szellemben leendő meg- 
oldása fölöslegessé teszi annak a kívánását, hogy az adminisztrá- 
ciós központi egyházszervezet foglalkozzék a helyi szervezet 
munkásságának ébrentartásával, 

A presbiter-zsinati rendszerben az alsóbb szervek lényegé- 
ben csak az elvi megállapításokat kivánják létrehozni, Az elvi 
megállapítások után a gyakorlati megvalósítás a helyi szervezet 
feladata. i 

Az egyházban a demokratikus elvek helyett a presbiteri 
rendszer gyakorlati megvalósításán van a hangsuly s csakis ez- 


! Soha még egy kis faj nem volt annyira reáutalva vezetőinek gazdasági 
irányítására, mint a kultúra magas fokára jutott, de elszegényesítésre kárhozta- 
tott székelység. Ma a falu vezetői nemcsak az erkölcsi értékek megőrzését, 
hanem a gazdasági életben való eligazitást is kell, hogy vállalják. d 

2 Lothrop Stoddard művéből Idézem: , Democratia abban az alakban, 
amint azt napjainkban szakadatlan idealizálják, a földi boldogságnak tulrajzolt 
képe ; arra izgatja a kiseszüt, hogy reméljen az emberi lények lehetetlen egy- 
szintre hozásában. A legtöbb, amit becsületesen hihetünk, hogy elérhető az 
alkalomnak tisztességes egyszintrehozása, de minden lépés . . . mind élesebben 
hozza napvilágra az átöröklésnek azokat az alapvető egyenlőtlenségeit, amelye- 
ket semmiféle környezeti erőlködés meg nem javíthat. Igy az elégedetlenség a 
leghangosabb azokban, akik a legkevésbbé képesek arra, hogy megragadják az 
alkalmat, amikor azt nyujták nekik", (Lázadás a civilisatio ellen). 

Le Bon szerint: A népek fejlödését eldöntő moralis erők hosszu örökö- 
södési halmozódásnak során alakultak, 

Nem a berendezkedések adják a lelkek értékét, hanem a lelkek kvali- 
tása a berendezkedésekét ! (Uj idők Psychologiája). 

. alapon fog a protestáns presbiter-zsinati rendszer lényegében 
. megnyilatkozni. 


A lengyeleken keresztül adoptált consistoriális rendszer a 


. letünt három évszáz zavaros állapotai között feladatát megoldotta 
. és a közös érdekek erőteljes érvényesítésére való hivatottsága ma 


se csökkent. Ez a hatáskör azonban a helyi szervek feladatkörébe 


. tartozó apróbb kérdésektől mentesitendő és az élet kivánalmaihoz 
. mérten az egyházkör lesz megerősítendő. 


A mindennapi élethez való alkalmazkodásban rejlik a jövőre 
való képesség conserválása és a megélhetésre való alkalmatosság 


. beigazolása. A letünt századok élet-halál küzdelmeire gondolva, a 


mostani nehéz időkben a szervezet reformja keretében ís bizo- 


. nyitsuk be a megélhetésre való képességünket. 


Jegyezzük meg és folyton ismételjük, hogy csak az a közület, 
csak az a szervezet, csak az a faj él, amely a szükséges és nél- 
külözhetetlen erőt nem pazarolja és nem másoktól várja, hanem 
azt önmaga emésztésével önmaga termeli ki, Ez a kis egyházak 
és fajok egyetlen biztos történelmi utja. 

Dr. Tóth György. 


ESIHTZOS 


szábatvtálzóá 


IRODALOM. 


A Kolozsvári Unitárius Kollégium Értesítője az 
1931—32 ísk. évről. Közli: Gálffy Zsigmond igazgató. 8-ad rét 
38 old. Grafik Rekord, 

Az értesítő román és magyar nyelven, gondos egybeállitás- 
ban közli a főgimn. és elemi iskola egy évi történetét, felőlelve 
röviden a lényeget, de nem mellőzve a jelentős eseményeket. Az 
előljáróság örvendetesen kibővült, amennyiben az 1931 évi Fő- 
tanács Dr, Gál Kelemen tb. igazgatót és Dr. Gyergyai Árpád 
orvost isk. felügyelő gondnokokká választotta, Mind a kettőnek 
közismert neve, egyénisége és vallásos buzgósága kellő biztosíték 
arra, hogy ezen uj állásukban az intézet sorsát a jövőre is szí- 
vűkön hordozzák s régi, jó hírnevének az előmozdítását munkál- 
ják. Az értesítő lendületes szavakban emlékezik meg, két nyu- 
galomba vonult tanárról: a Dr, Gál Kelemen történelmi egyéni- 
ségéről és Vass Domokos pontos és lelkiismeretes tanári műkö-. 
déséről, Majd kegyeletes megemlékezésben méltatja Dr. Kiss Ernő 
tanári és irodalmi működését, aki 1929-ben ment nyugalomba s 
aki 1931 nov, 8-án hírtelen elhunyt. 3 

A tanulók egészségi állapota és magaviselete jó volt. Vallá- 
sos nevelésükről a rendes tanórákon kívül is gondoskodtak, Síi- 
került rajz- és kézimunka kiállítást és tornaversenyt rendeztek, 
Volt egy 25 éves érettségi találkozó is, amelyet éppen Gálffy. 
igazgató hívott egybe s elhatározták, hogy személyenkint legalább . 
500 leu hozzájárulással isk, alapot létesitnek, Bakkalaureátusi 
vizsgára 34 tanuló állott, akik közül sikerrel vizsgázott 28, ami 
82-35"/0-nak felel meg. Józan Miklós püspöki vikárius 50.000 leus 
alapítványt tett szülei emlékére. A főgimn. tanulók száma 220 
volt, akik közül 165 unitárius. Ezeken kívül az internátusban 
laktak teol. akadémiai, egyetemi és felső keresk, isk. hallgatók. A 
leány-otthon növendékei is a főgimn. konviktusból étkeztek, Kon- 


— 156 — 


Irodalom. 


viktusban étkező összes tanulók 321.225 leu kedvezményben ré- 
szesültek. Ezen kívül több unitárius család adott ingyen ebédet 
szegény tanulóknak. A négy osztályu elemi iskolában összesen 
81 tanuló volt. Általában a kollegium egy évi működéséről teljes 
és minden tekintetben megnyugtató képet kapunk, 

nAz ísmeretlen tanítvány megszólal". (Angol ere- 
 detiből fordította : ifj. Lőrinczy Dénes.) Az utóbbi évek Új-testamen- 
tumi irodalma sokban hasonlit az Új-testamentum keletkezésének 
korabeli irodalomhoz. Mint Lukács (1 : 1—3.), ki Jézus életének 
nek és tanításainak megírói példájára elhatározta, hogy ő is meg- 
írja azokat a saját tanulmányozásai alapján, úgy ma is igen sokan 
vállalkoznak arra a feladatra, hogy Jézus életét és tanításait a 
saját tanulmányozásaik eredményeként leszürt ismeretek alapján 
írják meg s állítsák az olvasó elé. Ilyen irányu pl. a , Hidden 
Years" (Rejtett évek) címü amerikai könyv, melynek írója főleg 
Jézus gyermekkorának történetét írja meg, psichologiai magyará- 
zatát adván annak, hogy milyen fejlődési folyamaton kellett ke- 
resztülmennie annak, aki olyanná lett, mint amilyen Jézus volt. 
Dr. Bowen közismert amerikai unitárius Új-testamentumi tudós 
és író ,The Gospel of Jesus" (Jézus evangéliuma) címen 
állította össze a négy evangélium alapján azokat a tanításokat, 
melyeket eredeti Jézusi tanításoknak tartott s úgy szerkesztette 
azokat egybe, mintha ő maga is egy lenne az evangélisták közül, 


ki Jézus életét és tanításait — éppen a Lukács 1 :1—3. versei 


példája szerint — jobb megvilágításban állítja az olvasó elé. 
Az ismeretlen tanitvány megszólal" című munka írója úgy 
tünteti fel magát, mintha szemtanuja lett volna Jézus életének s 
fűltanuja tanításainak. Azonosítja magát azzal a gazdag ifjuval, 
aki Jézust ,jó"-nak nevezte (I. 117) (Mt. 19:17), de az evangé- 
lium beállításától eltérően, nem azonosítja magát az eltávozó 
gazdag ifjuval, aki otthagyta Jézust, ,mert sok gazdagsága volt" 
(Mt. 19: 22), melyet nem akart a szegények közt szétosztani. 
Ő, amint leírja, követője lett Jézusnak s mint ilyen, a közvetlen 
tanítvány hitelességének látszatát keltve, ír. Munkájában a modern 
biblia-kritika legujabb eredményeit tartja szem előtt. Érdekes jel- 
lemzését adja a tizenkét eredeti tanítványnak. Úgy mutatja be 
Pétert, mint a könnyen lelkesedő, látásokkal rendelkező tanit- 
ványt, aki mondhatni intuitív erővel rendelkezik, ki a synoptiku- 

sok szerint ís első volt Jézus messiási öntudatának felismerésé- 
ben; Lukácsot, mint a tények iránt érdeklődő orvost (Harnack 
felfogása) ; Jánost, mint a szerető szívű embert, ki még a farizeu- 
sokat is szeretni tudta volna; Nathanaelt, mint a legobjektivebb 
s legtisztábban látó tanítványt, aki Jézust ís a legjobban megér- 
tette stb. Igen nagy sulyt fektet az iró Júdás jellemének meg- 
rajzolására. Jézus életének tragikus vége Júdásnak a szerepével 
valóban a legszorosabb összefüggésben van. Az író tehát arra a 
kérdésre igyekszik feleletet adni: mint lehet az, hogy Jézusnak 
éppen az lett az árulója, aki a hozzá legközelebb álló tizenkét 
tanítvány közt volt? Érdekesen rajzolja Júdás jellemét. Júdás 
egy soviniszta zsidó, ki minden áron függetleniteni akarja a zsi- 
dóságot a római iga alól. Jézushoz is abban a reményben csat- 
lakozott, hogy majd sikerülni fog rávenni őt egy politikai forra- 
dalomra. Az evangéliumok nem szolgáltatnak elég adatot Júdás 
jellemének ilyen meprajzolásához, de az a tény, hogy a ,lelki 
királyság" hirnőkét, mint Róma ellenségét ítéli el Pilátus a Szi- 
nedrium vádjai alapján, Júdást úgy tünteti fel, mint aki tényleg 
kiábrándult az álmodozó Jézusból s egy esetleges politikai zen- 
dülés siettetése érdekében árulta el Jézust, ki annak útjában. 
állott. Júdás árulásának lényegét az ismeretlen szerző nem fejti 
ki eléggé. Mi volt az, amit Júdás a főpap tudomására hozott? 
Neves Új-testamentumi kutatók véleménye szerint ez nem volt 
más, mint Jézus messiási öntudatának felfedezése, Tény az, hogy 
a zsidó törvények nem irnak elő büntetést arra, aki Messiásnak 
vallja magát, de az Istenkáromlást halállal büntetendőnek mond- 
ják. Jézusnak az ,országról" szóló tanításaiban s az azzal kap- 
csolatos szerepéről való felfogásban könnyű volt olyan állítást. 
találni, melyre ortodox zsidó szempontból rá lehetett mondani 
az istenkáromlás vádját. Jézus az ellen a vád ellen, hogy Mes- 
siásnak tartja magát, nem védekezett. Messiási öntudatát könnyü 
volt a római prokurátor előtt úgy tüntetni fel, mint az államra 
nézve veszélyes félfogást, mely miatt halálbüntetést érdemel, 
János evangéliuma szerint Pilátust azzal birták rá Jézus vádlói 
a halálos ítélet kimondására, hogy azt mondották neki: Ha el-. 
bocsátod, nem vagy a császár barátja" (19: 12]. Az ismeretlen 
tanítvány még tisztábban mutatja be azt, hogy Jézus ellenségei 
miként kovácsoltak a tisztán vallásos jellegü vádból politikai 

. vádat Jézus ellen, csakhogy eltegyék őt láb alól Bármeny- 
. nyire ís csak egy álmodozó volt Jézus, ki politikai szem- 
. pontból teljesen ártalmatlan volt a hatalommal szemben, val- 
lási szempontból veszedelmes radikális volt, kinek tanításai 
. nemzete fennálló vallásos rendszerével ellenkeztek, melyek ha a 
zsidóság körében elterjednek a régi felfogás teljes csődjét jelen- 
. tették volna. A zsidóság nemzeti jellege a vullásos felfogás régi 
. formáival volt körülbástyázva. Az mentette meg őket a kötelező 
. katonáskodástól s tartotta meg faji jellegűket a világ minden ré- 
szében. Igaz, hogy a vezetőket nem ezek a távolabbi szempontok 
. vezették Jézussal szemben való eljárásban, hanem a római uralom 
. által még kezükben hagyott hatalom és azzal járó előnyök sze- 
retete, de egyesekben, mint a főpapban, Kajafásban komoly le- 
hetett a népért való aggodalom, hiszen már az a tény, hogy Jézus 
után nagy tömegek mentek, elég ok lehetett Rómának, egy eset- 
leges zendülés elkerülése végett, mészárlást rendezni a nép köő- 
zött, A nép szempontjából tehát Kajafás felfogása szerint , Jobb . . . 
hogy egy ember haljon meg a népért és az egész nép el ne 
vesszen" , 

Érdekesebb formában megírni Jézus életét s a tudományos 
vizsgálódás szempontjából elfogadhatóbban, alig lehetett volna. 
Tény, hogy az iró fantáziájának is sok szerepe van a könyvben, 
de ez se von le semmit a könyv értékéből, mert az inkább az 
események összeállításában, mint a tények megváltoztatásában 
nyilvánul meg. : 

Unitárius szempontból a könyv azért is értékes, mert az 
ember Jézust állítja előnkbe. A csodák helyét az események ter- 
mészetes magyarázata foglalja el, hol legfőnnebb a ,csodálatos"- 
nak van szerepe s annak is csak azért, mert az események tör- 
ténelmi hátterének pontos megállapítása lehetetlen. Unitárius iro- 
dalmunknak feltétlenül nyeresége ez a könyv s Lőrinczy Dénes 
minden elismerésre méltó munkát végzett magyarra fordítása által. 
Minden olvasónknak melegen ajánljuk. Megrendelhető a lupényi 
lelkészi hívatalban. Ára 80 leu, EC 

Olvasóinknak szíves tudomására hozzuk, hogy folyóira- 
tunk következő száma — a nyári szünet miatt — a szept. —okt. 
számmal egy időben fog megjelenni, § 

Amerikai és holland vendégeink. Earl Morse Wilbur 
a berkeley unitárius teológiai intézet tudós tanára és volt igaz- 
gatója feleségével együtt Kolozsvárra jött hosszabb tartózkodásra, 
ami alatt könyvtárunkban az unitárizmus történelmére vonatkozó 
adatok gyüjtésével és feldolgozásával foglalkozik, Wilbur ur régi 
ismerősünk és jó barátunk, aki évekkel ezelőtt még meglátogatta 
volt több egyházközségünket s az ő nemeslelkű közbenjárásának 
volt az eredménye, hogy az ő teol, intézetében is egy lelkész- 
jelöltünk elhelyezést kapott. Azóta is a kapcsolatot velünk állan- 
dóan ébren tartja. Szeretettel üdvözöljük a fennkölt lelkű barác 
tunkat kedves feleségével együtt s kivánjuk, hogy köztünk való 
tartózkodásuk rájuk nézve kellemes, az ügyre nézve pedig hasz-. 
nos és áldásos legyen, 

Ugyancsak Kolozsvárra érkezett május 14 én Dr. Van Holk 
leideni egyetemi tanár, az unitárius és más vallási szabadgondol-. 
kozók egyesületének az utazó titkára Van Leeuwen teológus kiséreté- . 
ben. A tudós tanár a helybeli egyetemen két előadást tartott. Az uni- 
tárius teol, akadémián szintén kettőt. Ezenkivül az E. K. Tanács 
termében a nagyszámban összegyült unitárius hallgatóság előtt 
szép előadásban ismertette a világ különböző részében forrongó 
unitárius mozgalmakat, Igy az angol és amerikai unitáriusokon 
kivül rámutatott a csehországi nemzeti mozgalomra, amelyhez 
mintegy 800 ezer lélek csatlakozott eddig, amely ujabban állami . 
támogatással teol, intézetet létesített 6 tanárral és 60 növendék- 
kel. A régi huszitáknak emez utódai megtartották  külsőségeik- 
ben a kath. formákat, de hitelveikben unitáriusok. A Fi- 
lippí-szigeteken amerikai befolyás következtében szintén mint- 

egy két millió lélek közeledik az unitáriízmus világossága 
felé. Hollandiában bár nem ismerik az unitárius elnevezést, de so- 
kan vallják józan, tiszta igazságait. Franciaországból Sabatier 
Charruaud és Reville általunk ismert jó hangzásu nevek, akiknek 
ma ís vannak követőik. Indiában a Brahmo Somaj hívei erősöd- 
nek és gyarapodnak. Előadásából örömmel szürtük le azt a tanul- 
ságot, hogy az evangéliumi kovász működik s vallásunk igazságai 
mind szélesebb körben hódíitnak. Az ősi remonstránsok ezen kí- 
váló utódát jól esett körünkben látnunk, akinek jelenléte meg- 
ujitotta hálás érzelmeinket azokért az anyagi és szellemi jótéte- 
ményekért, amelyekben elődei minket részesítettek. Utitársa Van 
Leeuwen a holland ifjusági mozgalmakat ismertette. Itt említjük 


. meg azt is, hogy Wilbur barátunk kedves felesége május 24-én 


az unitárius nőszövetségben tartott érdekes előadást. 

Dávid Ferenc — külföldi regényben. Érdekes kurió- 
zum, de ezt ís megérhettük. M. A. Aldanov-nak méltán nagy- 
hírü regényében a Thermidor kilencediké-ben Priestley beszélget 
Talleyranddal a socinianusokról. (A fordító következetesen socia- 
nus-okra ferditi. Igy kerül sor reánk is: , Ezenkivül meggyőződ- 
tem arról, hogy Soccini [így ! nem részes a Dávid Ferenc elleni 
erőszakban [!]. Ez mind Melius lelkész [!] intrikáinak volt a 
következménye. Magától értetődik, hogy Báthori István a Dávid 
Ferenc ügyében teljesen zsarnoki módon és nem törvényesen járt 
el. A kormányhatóság önkényeskedésének közönséges esete . . ." 
Eddig tart a regényben a Priestley jólértesültsége. Vajjon mit 
szól hozzá, ha hallja, a lelkésszé finomított debreczeni pápa, hogy 
már a Dávid F. halálra juttatásában is ő lett a ludas. Hiszen ha 
már jó hét évvel korábban el nem szólította volna az Ur! (P. M.) 

Spinoza (1632—1677). A mult év november havában volt 
születésének háromszázados évfordulója. Ebből az alkalomból fel- 
ujitották emlékezetét s nagy Spinoza ünnepek voltak, mondhatni 
világszerte. Felelevenültek küzdelmes életének eseményei s filo- 
zofiai rendszerének értékelése uj szempontokkal gyarapította róla 
való tudásunkat. 

A XVIL század egyik legérdekesebb alakja, nemcsak filo- 
zofus a szó szükebb értelmében, hanem a gondolatszabadságnak 
és az erkölcsi függetlenségnek prófétai lelkü hirdetője. Először a 
zsidó talmudista ortodoxiával vívta meg harcait, azután a keresz- 

tény ortodoxia ellen fordult és Tractatusában a gondolat- és szó- 
lásszabadságért folytatott küzdelme őt az emberi haladás kíváló 
bajnokává avatják. Volt ís része üldözésben zsidó és keresztény 
részről egyaránt. F 
Személye és tanítása körül nagy kavarodás volt a XVIIL 
században s a kornak minden kíváló szelleme szükségesnek tar- 
totta magára nézve, hogy pro vagy contra állást foglaljon ellene 
vagy mellette, A spinozizmus ma is él, mint a pantheista elgon- 
dolásu monistikus irányzatok klasszikus mintaképe, 
Az E. M. E. szakelőadásainak sorozatában Dr. Varga Béla 
teol. tanár emlékezett meg róla szépszámu közönség jelenlétében, 
Eredményesen vízsgáztak a gazdaitjak Székely- 
kereszturon. Unitárius egyházunknak egyik fő büszkesége a 
ma már teljes nyilvánossági joggal felruházott Székelykereszturi 
Unitárius Téli Gazdasági Iskola, amely minden tekintetben mél- 
tónak bizonyult azokra a reményekre, melyeket egyházi főható- 
ságunk hozzáfűzött s egyben, ifju volta dacára, odasorakozik rég. 
kipróbált és sok nehéz idő viharát átélt más kulturintézményeink 
mellé, A Kereszturra beiratkozott gazdaifjakról többizben maguk 
az állami kiküldöttek állapították meg, hogy csodálatosképen a 
falvak legjobb elemeit foglalják magukban. Meglátszott e meg- 
állapítás helyessége a husvét nagyhetében dr. I. L. Ciomac szak- 
oktatási vezérfelügyelő, valamint dr, Elekes Dénes felügy. gondnok 
és dr, Elekes Domokos egyházunk megbízottja a helyi hatóságok, 
valamint nagyszámu gazdaközönség jelenlétében lefolyt vizsgákon is, 
A 44, vizsgára jelentkezett tanuló közül egyetlen egy sem 
bukott meg, bár a vizsgák a legnagyobb szigoruság jegyében folytak 
le az előirt 18 tantárgyból. Amint a vizsgákról felvett hivatalos 
jegyzőkönyvek megállapítják, mindenkit megleptek a tanulók bá-. 
tor, világos és határozott feleletei, Gyakorlati kérdésekre, melye- 
ket gyakran adtak fel a tantestületen kivülálló jelenlevők is, éles 
itélőképességet, önálló gondolkodást árultak el, Kitünő eredmény- 
nyel vizsgázott 1, jelessel 14 és a többi tanulók között sem akadt 
egyetlen egy sem, aki meg ne ütötte volna az előirt mértéket. 
Az iskola különös gondot fordít a tanulók vallásos és gazdasági 
kiképzése mellett az államnyelv elsajátítására, melyet indokol a 
közszükségen kívül az is, hogy a végzett iljak az egyéves kato- 
nai szolgálat kedvezményében részesülnek és igy mint altiszti is- 

kolai tanulók a hadseregnél kétségtelenül nagy hasznát veszik az 
. államnyelv tudásának. Egyházunk áldozatkészsége folytán az is- 
. kola mintagazdasággal és elsőrangu gazdasági épületekkel, álla- 
. tokkal, valamint kertészettel van felszerelve, ahol bő alkalom nyi- 
. lik a tanulóknak a gyakorlati ismeretek elsajátítására. Ám az is- 
kola vezetősége ezzel sem éri be. Folytonos kapcsolatot tart fenn 
. a környék gazdaközönségével. A közeli falvakban hetenként több 
. gazd. előadást rendez, a tanulókat kíviszi a falusi tej-, hítel-, fo- 
gyasztási-, baromfi- és más szövetkezetek tanulmányozására, sőt 
. arra is gondol, hogy a falusi gazda maga tudja otthon elkészíteni 
a szükséges szerszámait. E célból egy teljesen felszerelt kerekes 
. műhelyt tart fenn, melyben a tanulók kiképzést nyernek. 
Az iskolában tandíj nincs és csupán. ellátási díjat fizetnek a 
beiratkozott tanulók, sőt a szegényebbek számára több ösztön- 
díjas alapítványi hely is van biztosítva. 
A kritika. Lothrop Stoddard, a Harvard egyetem tudós 
tanára ,Lázadás a civilizáció ellen" cimű művében a romboló 
kritikáról ezeket mondja : , A romboló (destructíve) kritikát vilá- 
$osan meg kell különböztetni az alkotó (constructíve) kritikától. 
A kettő között megvan mind az a különbség, ami megvan a 
. méreg és az idegerősítő orvosság között. Az alkotó kritika célja 
a fogyatkozások orvoslása és a fennálló rend tökéletesítése a fej- 
lődés módszerével A romboló kritika ellenkezőleg, a meglevő 
fogyatkozások ellen szitkozódik keserü, ócsárló, peszimisztikus 
szellemben, arra irányul, hogy a fennálló társadalmi rend ellen 
kétségbe ejtsen és vagy azt állítja, vagy azt sugalmazza, hogy 
változás csak forradalmi jellegü, elsöprő természetü vállozásokon 
keresztül jöhet. A romboló kritika kezdő alakjában alig más, 
mint hangadás eddig ki nem fejezett indulatoknak, növekedő ki 
nem elégedettségnek és az elégületlenségnek kezdődő kristályoso- 
dása. Területe sokkal átfogóbb, mint azt általában gondolják . . . 
lázadást kezd minden ellen, minden dolog ellen, ami létezik — 
akármi legyen is az", L m. 76. l. 
A kolozsvári unitárius főgimnázium tanulója nyerte 
az országos középiskolai verseny második díját. A 
Societate Auxiliara Femininá Fidac, a Népszövstség kezdemé- 
nyezésére Romániában is versenyt rendezett a középiskolák 
felsőosztályu tanulói között a béke problémáinak irásban való 

kifejtésére. Az idei kérdés, melyet a közoktatásügyi miniszte- 
riumban állapítottak meg s amelyet zárt borítékban Mara Ba- 
ratin úrnő személyesen hozott le és bontott fel, ez volt: , Mic 
képpen lehetne az erkölcsi, lelki leszerelést megvalósítani, úgy, 
hogy a nemzeti érzés erőssége ne szenvedjen csorbát?" A kér- 
désre a feleletet zárthelyi dolgozatban kellett megadni román 
nyelven, A beérkezett dolgozatokat a közoktatásügyi miniszte- 
riumban birálták felül s általános, kellemes meglepetést keltett a 
miniszieriumnak az igazgatósághoz intézett 65.597—1933. számu 
leirata, amelyben tudatja, hogy az ország összes középiskolájá- 
ból beérkezett dolgozatok között a második díjat a kolozsvári 
unitárius főgimnázium magyar, unitárius vallásu tanulója: Balázs. 
József VII. oszt. tanuló dolgozata nyerte el, § 
Báthory István. Ez év szeptemberében lesz 400 éves for- 
dulója a Báthory István születésének. Az évforduló méltó meg- 
ünneplésére készülnek Erdélyben, Budapesten és Lengyelország-. 
ban, ahol mint király, európai jelentőségü szerepet vitt. Mi is el- 
ismerjűk politikai érdemeit, azonban vallási téren a János Zsig- 
mond türelmes és szabadszellemü felfogásával szemben, tulzó kath. 
álláspontra helyezkedve, utját állotta az unitárizmus fejlődésének. 
és megszilárdulásának. Hogy az erdélyi fejedelemséget a lengyel. 
királyi trónnal cserélhette fel, abban nem kís része van annak a 
testvéries kapocsnak, amelyben akkor az erdélyi unitáriusok és. 
lengyel szociniánusok voltak, Ennek ellenszolgáltatásaképpen is- 
merte el a Dávid Ferenc püspökségét s 1576-ban a medgyesi 
országgyűlésen adott szabad püspökválasztási jogot az unitáriu-. 
soknak. Végül mégis az ő innovációs törvénye okozta a Dávid 
Ferenc mártir-halálát, i 
Az orosz terror. Az orosz szovjet 1918 és 1928 között. 
mindenféle bírósági tárgyalás és ítélethozatal nélkül a következő 
kivégzéseket eszközölte: 28 érsek és püspök, 1600 pap, 6200 
tanár és tanító, 8800 orvos, 54.000 cári katonatiszt, 260.000 al- 
tiszt és legénységállománybeli katona, 48.000 cári csendőr, 105.000 
cári rendőrtiszt és rendőrlegény, 12.800 köztiszíviselő, 355.000. 
szabadfoglalkozásu, 192.000 munkásproletár, 815.000 paraszt és 


95.000 nő, vagyis a kivégzettek száma megközelíti a kétmilliát, 
ami egy sulyos háboru veszteségével egyenlő t 


A szerkesztésért felelős: VÁRI ALBERT. 

